cyanic-selkie/wikianc huggingface dataset:
സ്കിസോഫ്രീനിയ
ചികിത്സ
സ്കിസോഫ്രീനിയക്കുള്ള മരുന്നുകൾ പൊതുവെ ആന്റിസൈക്കോട്ടിക്സ് എന്നറിയപ്പെടുന്നു. മരുന്നുകൾ കൊണ്ടുള്ള ചികിത്സ കൂടാതെ ഇലക്ട്രോകൺവൽസീവ് തെറാപ്പിയും കോഗ്നിറ്റീവ് ബിഹേവിയറൽ തെറാപ്പി, കൗൺസെലിംഗ് പോലുള്ള മറ്റു മാനവിക സാമൂഹ്യ ചികിത്സകളും ഇന്നു നിലവിൽ ഉണ്ട്.
എറച്ചികെട്ടി
റുബിയേസീ സസ്യകുടുംബത്തിൽപ്പെട്ട, പടർന്നു വളരുന്ന ഒരു ഓഷധിയാണ് എറച്ചികെട്ടി. ഇളയതണ്ടുകൾ രോമാവൃതവും നീലനിറമാർന്നവയുമാണ്. വെളുത്ത പൂവുകൾ കൂട്ടമായി പത്രകക്ഷങ്ങളിൽ വിരിയുന്നു. ഉരുണ്ട കായകൾക്കുള്ളിൽ കറുത്ത നിറമുള്ള വിത്തുകൾ കാണാം.
അവലംബങ്ങൾ
വർഗ്ഗം:റുബിയേസീ സസ്യകുടുംബം വർഗ്ഗം:നീലിയാർകോട്ടത്തെ സസ്യജാലം
പൂട്ട്
താക്കോൽ ,വിരലടയാളം, രഹസ്യവിവരം എന്നിവ തനിച്ചോ സമ്മിശ്രണമായോ ഉപയോഗിച്ച് തുറക്കാവുന്നതും പൂട്ടിയിടാൻ ഉപയോഗിക്കുന്നതുമായ ഇലക്ട്രോണികമോ യാന്ത്രികമോ ആയ ഒരു ഉപകരണമാണ് പൂട്ട്
ഇരുപതാം നൂറ്റാണ്ടിന്റെ ആദ്യത്തിൽ ഈജിപ്തിൽ നിന്നും 250 ബി.സിയിൽ ഉപയോഗിച്ചിരുന്നുവെന്ന് കരുതുന്ന മരം കൊണ്ടുണ്ടാക്കിയ പൂട്ടും താക്കോലും കണ്ടെത്തി
അവലംബം
വർഗ്ഗം:ഉപകരണങ്ങൾ
ലീഡ് ബാങ്ക്
എല്ലാ ജില്ലകളിലും ഒരു ബാങ്ക് അവിടത്തെ ലീഡ് ബാങ്ക് ആയിരിക്കും. ജില്ലയിലെ ബാങ്കുകളൂടെ വാർഷിക വായ്പാപദ്ധതി തീരുമാനിക്കുക, അവ നടപ്പിലാക്കുന്നതിനു നേതൃത്വം നൽകുന്നതും, സർക്കാരിന്റെ സബ്‌സിഡി അനുബന്ധിത പദ്ധതികൾ നടപ്പിലാക്കുന്നതിന് ബാങ്കുകൾക്കു വേണ്ട നിർദ്ദേശം നൽകുന്നതും ബാങ്കുകളെ സംബന്ധിച്ച പരാതികൾ പരിഹരിക്കുന്നതും ലീഡ് ബാങ്കാണ്.
ചരിത്രം
1969 -ൽ ലീഡ് ബാങ്ക് നിലവിൽ വന്നു.
പതിമൂന്ന് കണ്ണറപ്പാലം
കൊല്ലം ജില്ലയിലെ തെന്മലയ്ക്ക് സമീപമുള്ള കഴുതുരുട്ടിയിൽ സ്ഥിതി ചെയ്യുന്ന മനോഹരമായ ഒരു പാലമാണ് പതിമൂന്ന് കണ്ണറപ്പാലം (13 ആർച്ച് ബ്രിഡ്ജ് / 13 Arch Bridge). കൊല്ലം-ചെങ്കോട്ട മീറ്റർഗേജ് പാത ഇതിനു മുകളിലൂടെയാണ് കടന്നുപോകുന്നത്, താഴെയായി കൊല്ലം-തിരുമം‌ഗലം ദേശീയപാതയും (N.H 208) കടന്നു പോകുന്നു. വ്യാവസായിക നഗരങ്ങളായ കൊല്ലത്തിനേയും മദ്രാസിനേയും ബന്ധിപ്പിച്ചിട്ടുള്ള ഈ പാത നിറയെ തുരങ്കങ്ങളും പാലങ്ങളും മറ്റും നിറഞ്ഞതാണ്. ബ്രിട്ടീഷ് എഞ്ചിനീയറിങ്ങ് സാങ്കേതികവിദ്യയുടെ ഉത്തമ ഉദാഹരണങ്ങളാണ് പതിമൂന്ന് കണ്ണറപ്പാലവും പുനലൂർ തൂക്കുപാലവും.
പ്രത്യേകത
കണ്ണറ പാലത്തിന് പതിമൂന്ന് കമാനങ്ങളുണ്ട്. ഇവ കൊളോണിയൻ കാലഘട്ടത്തിലെ നിർമ്മിതികളുടെ പ്രത്യേകതകളാണ്. 102 മീറ്റർ നീളവും 5 മീറ്റർ പൊക്കവുമുള്ള പതിമൂന്ന് കണ്ണറപ്പാലത്തിനു 100 വർഷം കഴിഞ്ഞിട്ടും പറയത്തക്ക ജീർണ്ണതകളൊന്നുമില്ല. ബ്രിട്ടീഷ് ഭരണകാലത്ത് സുർകി രീതിയിൽ പണികഴിപ്പിച്ചിട്ടുള്ള പാലത്തിന്റെ നിർമ്മാണത്തിന് സിമന്റ് ഉപയോഗിച്ചിട്ടില്ല എന്നതും ശ്രദ്ധേയമാണ്.
അവലംബം
http://www.zonkerala.com/travel/pathimoonnu-kannara-bridge.htm
മാതൃഭൂമി ദിനപ്പത്രം
മലയാള ഭാഷയിലെ പ്രമുഖ ദിനപത്രമാണ് മാതൃഭൂമി. സ്വാതന്ത്ര്യസമരപ്രസ്ഥാനത്തിന്റെ ഭാഗമായി ഉത്തരകേരളത്തിലെ കോഴിക്കോട്ട്‌ 1923 മാർച്ച്‌ 18-ന്‌ ജന്മമെടുത്ത പത്രമാണ്‌. സ്വാതന്ത്ര്യസമരസേനാനികളിൽ പ്രമുഖനായ കെ.പി. കേശവമേനോൻ ആയിരുന്നു ആദ്യ പത്രാധിപർ. പത്രപ്രസാധനത്തിനായി ജനങ്ങളിൽ നിന്ന്‌ ഓഹരി പിരിച്ച്‌ രൂപവൽക്കരിച്ച "മാതൃഭൂമി പ്രിന്റിങ്ങ്‌ ആന്റ്‌ പബ്‌ളിഷിങ്ങ്‌ കമ്പനിയുടെ" ആദ്യ മുഖ്യാധിപൻ കെ. മാധവൻ നായർ ആയിരുന്നു. മാധവൻനായരുടെ മരണത്തെതുടർന്ന് കെ. കേളപ്പൻ മാതൃഭൂമിയുടെ സാരഥ്യം ഏറ്റെടുത്തു. കൂറൂർ നീലകണ്‌ഠൻ നമ്പൂതിരിപ്പാട്‌, പി. അച്യൂതൻ, കെ. കേശവൻ നായർ തുടങ്ങിയവരും മാതൃഭൂമിയുടെ സ്ഥാപനത്തിൽ സുപ്രധാന പങ്കുവഹിച്ചു.
സ്വാതന്ത്ര്യസമരത്തിന്റെ ആശയങ്ങൾ പ്രചരിപ്പിക്കാൻ രൂപം കൊണ്ട പത്രത്തിന്‌ അധികാരികളുമായി നിരന്തരം ഏറ്റുമുട്ടേണ്ടി വന്നിട്ടുണ്ട്‌. ഇതിനെത്തുടർന്ന് പത്രാധിപരും മറ്റും പലപ്പോഴും തടവിലാക്കപ്പെടുകയും ചെയ്തു. പലപ്പോഴും പത്രം നിരോധനത്തേയും നേരിട്ടു. തിരുവിതാംകൂറിൽ ഏകാധിപത്യത്തിനെതിരെ നിലപാടെടുത്തതിന്‌ ഒമ്പതു വർഷക്കാലം നിരോധിക്കപ്പെട്ടിരുന്നു.
സ്വാതന്ത്ര്യസമരത്തിന്‌ ആവേശം പകരുന്നതിന്‌ ഒപ്പം മലയാളികളുടെ ഏകീകരണവും സംസ്‌കാരികമായ വളർച്ചയും സമൂഹ്യമായ ഉച്ചനീചത്വങ്ങളുടെ നിർമാർജ്ജനവും മാതൃഭുമിയുടെ ലക്ഷ്യങ്ങളിൽ പ്രാധാന്യമുള്ളവയായിരുന്നു. അവർണരുടെ ക്ഷേത്രപ്രവേശനത്തിന്‌ വേണ്ടിയുള്ള വൈക്കം സത്യാഗ്രഹം, ഗുരുവായൂർ സത്യാഗ്രഹം എന്നിവയിൽ മാതൃഭൂമി നിർണായകമായ പങ്ക്‌ വഹിച്ചു. സാമൂഹ്യപ്രസ്ഥാനങ്ങളിലും സ്വാതന്ത്ര്യസമരത്തിലും പങ്ക്‌ വഹിച്ച പി. രാമുണ്ണി നായർ, കെ. കേളപ്പൻ, സി. എച്ച്‌. കുഞ്ഞപ്പ, കെ. എ. ദാമോദരമേനോൻ,എൻ.വി. കൃഷ്ണവാരിയർ, എ. പി. ഉദയഭാനു, വി.പി.രാമചന്ദ്രൻ, വി.കെ.മാധവൻകുട്ടി, എം.ഡി.നാലപ്പാട്, കെ.കെ.ശ്രീധരൻ നായർ, കെ.ഗോപാലകൃഷ്ണൻ, എം.കേശവമേനോൻ എന്നിവർ മാതൃഭൂമിയുടെ പത്രാധിപത്യം വഹിച്ചിട്ടുണ്ട്‌.
ഇപ്പോൾ കോഴിക്കോടിനും, കൊച്ചിക്കും പുറമെ തിരുവനന്തപുരം, തൃശ്ശൂർ, കോട്ടയം, കൊല്ലം, കണ്ണൂർ, മലപ്പുറം, പാലക്കാട്‌, ആലപ്പുഴ എന്നിവിടങ്ങളിൽ കേരളത്തിലും ചെന്നൈ, ബംഗളൂർ, മുംബൈ, ന്യൂദൽഹി എന്നിവിടങ്ങളിൽ കേരളത്തിന്‌ പുറത്തും യൂണിറ്റുകളുള്ള മാതൃഭൂമി മലയാളത്തിലെ രണ്ടാമത്തെ വലിയ പത്രമാണ്‌. എം.വി. ശ്രേയാംസ് കുമാർ മാനേജിങ്ങ്‌ ഡയറക്‌റ്ററും പി.വി.ചന്ദ്രൻ മാനേജിങ്ങ്‌ എഡിറ്ററും മനോജ് കെ. ദാസ് എക്‌സിക്യൂട്ടീവ് എഡിറ്ററുമാണ്.
ചരിത്രം
1932-ലാണ്‌ മാതൃഭൂമി ആഴ്‌ചപ്പതിപ്പ് പ്രസിദ്ധീകരണം തുടങ്ങിയത്‌. മലയാളസാഹിത്യത്തിന്റെയും ഭാഷയുടേയും വളർച്ചയിൽ ആഴ്‌ചപ്പതിപ്പ്‌ നിർണ്ണായകമായ സംഭാവനകൾ നൽകിയിട്ടുണ്ട്‌. പ്രശസ്‌തനായ സഞ്‌ജയൻ പത്രാധിപരായി വിശ്വരൂപം എന്ന ഹാസ്യപ്രസിദ്ധീകരണം 1940 ൽ ആരംഭിച്ചുവെങ്കിലും വിശ്വരൂപവും പിന്നീട്‌ ആരംഭിച്ച യുഗപ്രഭാത്‌ എന്ന ഹിന്ദി പ്രസിദ്ധീകരണവും അധികകാലം മുന്നോട്ട്‌ പോയില്ല. കേരളത്തിൽ ആദ്യമായി ഓഫ്‌സെറ്റ്‌ പ്രിന്റിങ്ങ്‌ ആരംഭിച്ചതും ആദ്യമായി രണ്ടാമതൊരു യൂണിറ്റിൽ പ്രസിദ്ധീകരണം( 1962 മേയിൽ കൊച്ചിയിൽ) തുടങ്ങിയതും ആദ്യമായി ടെലിപ്രിൻടറിൽ വാർത്ത അയക്കാൻ തുടങ്ങിയതും മാതൃഭൂമി ആയിരുന്നു.
സീഡ് പദ്ധതിയുടെ പ്രവർത്തനം പ്രസിദ്ധമാണ്
ഉപഗ്രഹ ടെലിവിഷൻ ചാനലുകൾ
മാതൃഭൂമി ന്യൂസ് ആണ് ഉപഗ്രഹചാനൽ. തിരുവനന്തപുരം ആസ്ഥാനമാക്കി പ്രവർത്തിക്കുന്ന ഈ വാർത്താ ചാനൽ 2013 ജനുവരി 23ന് പ്രവർത്തനമാരംഭിച്ചു. വിനോദത്തിനായി കപ്പ എന്ന പേരിൽ ഒരു ചാനലും മാതൃഭൂമിക്ക് ഉണ്ട്.
മാതൃഭൂമി സാഹിത്യ പുരസ്കാരം
മലയാളത്തിലെ സാഹിത്യകാരന്മാരെ ആദരിക്കാൻ 2000 മുതൽ മാതൃഭൂമി സാഹിത്യപുരസ്‌കാരം നൽകിവരുന്നു. പ്രശസ്തി പത്രവും ശിൽപ്പവും രണ്ട് ലക്ഷം രൂപയുമടങ്ങുന്നതാണ് ഈ പുരസ്‌കാരം.
വിമർശനങ്ങൾ
മാതൃഭൂമിയുടെ നിലപാടുകൾ മുസ്ലിം, ക്രൈസ്തവ, കമ്യൂണിസ്റ്റ് വിരുദ്ധമാണെന്ന് വിമർശനമുന്നയിക്കുന്നവരുണ്ട്. മലപ്പുറം ജില്ലാ രൂപവത്കരണത്തെ എതിർത്തതും, ലവ് ജിഹാദ് വിവാദത്തിലും ആർ.എസ്.എസിന്റെ നിലക്കൽ പ്രക്ഷോഭനാളുകളിൽ സ്വീകരിച്ച നിലപാടുകളും  ചൂണ്ടിക്കാട്ടി  മുസ്ലിം, ക്രൈസ്തവ വിരോധത്തിന് ഉദാഹരണമാണെന്ന് ചിലർ ആരോപണമുന്നയിക്കുന്നു. പത്രത്തിന്റെ തുടക്കം മുതൽ ഇന്നുവരെ മാതൃഭൂമി സ്വീകരിച്ചുപോരുന്നത് കമ്യൂണിസ്റ്റ് വിരുദ്ധമായ നിലപാടുകളാണെന്നും ഇവർ അഭിപ്രായപ്പെടുന്നു. സംഘപാരിവാർ, കോർപറേറ്റ് ചങ്ങാത്തമാണ് മാതൃഭൂമി ഇപ്പോൾ സ്വീകരിക്കുന്ന നിലപാടെന്ന് ആരോപിച്ച് ആക്റ്റിവിസ്റ്റായ അജിത, കെ.കെ കൊച്ച് എന്നിവർ പത്രം വരുത്തുന്നത് നിറുത്തുകയാണന്ന് പ്രഖ്യാപിക്കുകയുണ്ടായി.
ഗാന്ധി ജയന്തിക്ക് സംഘപരിവാർ സംഘടനകളുടെ ലേഖനങ്ങൾ പത്രത്തിൽ വന്നത് വലിയ വിമർശനം വിളിച്ചു വരുത്തി.
പുറത്തേക്കുള്ള കണ്ണികൾ
വർഗ്ഗം:കോഴിക്കോട് ആസ്ഥാനമായുള്ള കമ്പനികൾ വർഗ്ഗം:ഇന്ത്യയിലെ പത്രങ്ങൾ
ബോസ്റ്റൺ പബ്ലിക് ലൈബ്രറി
ബോസ്റ്റൺ പബ്ലിക് ലൈബ്രറി 1848 ൽ സ്ഥാപിതമായ അമേരിക്കൻ ഐക്യനാടുകളിലെ മാസ്സച്യൂസെറ്റ്സിലെ ബോസ്റ്റണിൽ സ്ഥിതിചെയ്യുന്ന ഒരു മുനിസിപ്പൽ പബ്ലിക് ലൈബ്രറിയാണ്. മുമ്പ് "ലൈബ്രറി ഓഫ് ലാസ്റ്റ് റിസോർസസ്")   എന്നറിയപ്പെട്ടിരുന്ന ബോസ്റ്റൺ പബ്ലിക് ലൈബ്രറി, കോമൺവെൽത്ത് ഓഫ് മസാച്യുസെറ്റ്സിൻറെ പൊതുസ്വത്തായിക്കൂടി കരുതപ്പെടുന്നു. കോമൺവെൽത്തിലെ എല്ലാ മുതിർന്ന ആളുകൾക്കും പുസ്തക വായന, ഗവേഷണങ്ങൾ എന്നിവക്ക് ഇവിടെ അർഹതയുണ്ട്, കൂടാതെ ലൈബ്രറി സംസ്ഥാന ഫണ്ട് സ്വീകരിച്ചാണ് പ്രവർത്തിക്കുന്നത്. പുസ്തകങ്ങൾ, ഡിവിഡികൾ, സി ഡി, മാപ്പുകൾ, സംഗീത രേഖകൾ, മൈക്രോഫിലിം, കൈയെഴുത്ത് പ്രതികൾ, അച്ചടിച്ച മറ്റു ദൃശ്യ വസ്തുക്കൾ,   ഇലക്ട്രോണിക് വിഭവങ്ങൾ തുടങ്ങിയ എല്ലാതരത്തിലുള്ള ഫോർമാറ്റുകളേയും ഉൾക്കൊള്ളുന്ന ഏകദേശം 23 മില്യൺ ഇനങ്ങൾ ബോസ്റ്റൺ പബ്ലിക് ലൈബ്രറിയിൽ ഉൾപ്പെടുത്തിയിരിക്കുന്നു. അമേരിക്കൻ ലൈബ്രറി അസോസിയേഷന്റെ അഭിപ്രായത്തിൽ, ലൈബ്രറി ഓഫ് കോൺഗ്രസ് (160 ദശലക്ഷം ഇനങ്ങൾ), ന്യൂയോർക്ക് പബ്ലിക് ലൈബ്രറി (53 ദശലക്ഷം ഇനങ്ങൾ) എന്നിവയ്ക്കു പിന്നിലായി ഇത് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും വലിയ പബ്ലിക് ലൈബ്രറിയാണ്. 2014 സാമ്പത്തിക വർഷത്തിൽ ഈ ലൈബ്രറി 10,000 ലൈബ്രറി പരിപാടികൾ പൊതുജനങ്ങൾക്കായി സൗജന്യമായി നടത്തുകയും 3.7 ദശലക്ഷം വസ്തുക്കൾ വിതരണം ചെയ്യുകയും ചെയ്തു.
പൊതുഅവലോകനം
ബോസ്റ്റൺ പബ്ലിക് ലൈബ്രറിയുടെ വെബ് സൈറ്റിൽ പറയുന്നതുപ്രകാരം ഇവിടെ 23.7 മില്യൺ ഇനങ്ങൾ ഉൾക്കൊള്ളിച്ചിരിക്കുന്നതിനാൽ ഇത് അമേരിക്കൻ ഐക്യനാടുകളിലെ ഏറ്റവും വലിയ മുനിസിപ്പൽ പബ്ലിക് ലൈബ്രറി സംവിധാനങ്ങളിലൊന്നായി മാറുന്നു. ശേഖരത്തിലെ ബഹുഭൂരിപക്ഷവും - 22.7 ദശലക്ഷം വോള്യങ്ങൾ - സെൻട്രൽ ബ്രാഞ്ച് ഗവേഷണാലയങ്ങളിൽ സൂക്ഷിച്ചിരിക്കുന്നു. 2012 ജൂലൈ മാസത്തിനും 2013 ജൂൺ മാസത്തിനുമിടയിൽ ബിപിഎൽ ൻറെ വാർഷിക സർക്കുലേഷൻ 3.69 ദശലക്ഷം ആയിരുന്നു. ഗവേഷണ ശേഖരങ്ങളുടെ ബാഹുല്യവും പ്രാധാന്യവും കാരണമായി, വടക്കേ അമേരിക്കയിലെ ഗവേഷണ ലൈബ്രറികൾ ഉൾപ്പെടുന്ന ലാഭേച്ഛയില്ലാത്ത ഒരു സംഘടനയായ "അസോസിയേഷൻ ഫോർ റിസർച്ച് ലൈബ്രറീസ്" (ARL) അംഗമാണ് ബോസ്റ്റൺ പബ്ലിക് ലൈബ്രറി. മറ്റു പൊതുലൈബ്രറികളിൽ, ARL ൽ അംഗമായ ഏക പൊതു ലൈബ്രറി ന്യൂയോർക്ക് പബ്ലിക് ലൈബ്രറിയാണ്.
അവലംബം
വർഗ്ഗം:മസാച്യുസെറ്റ്സിലെ പൊതു ലൈബ്രറികൾ
ജർമ്മൻ നാഷണൽ ലൈബ്രറി
ജർമ്മൻ നാഷണൽ ലൈബ്രറി (Deutsche Nationalbibliothek or DNB) ഫെഡറൽ റിപ്പബ്ലിക്ക് ഓഫ് ജർമ്മനിയിലെ സെൻട്രൽ ആർക്കൈവ് ലൈബ്രറിയും ദേശീയ ഗ്രന്ഥസൂചികാ കേന്ദ്രവുമാണ്. 1913 മുതലുള്ള ജർമൻ ഭാഷാ പ്രസിദ്ധീകരണങ്ങൾ, ജർമ്മനിയെക്കുറിച്ചുള്ള വിദേശ പ്രസിദ്ധീകരണങ്ങൾ, ജർമൻ കൃതികളുടെ വിവർത്തനങ്ങൾ, 1933 നും 1945 നും ഇടയ്ക്ക് പ്രസിദ്ധീകരിച്ച ജർമൻ ഭാഷയിലുള്ള കുടിയേറ്റക്കാരുടെ കൃതികൾ എന്നിവ ശേഖരിക്കുക, ശാശ്വതമായി ആർക്കൈവുചെയ്യുക, ഗ്രഹിക്കാവുന്നവണ്ണം കൃത്യമായി പട്ടികയിലുൾപ്പെടുത്തി പൊതുജനങ്ങൾക്ക് ലഭ്യമാക്കുക എന്നിവയാണ് ഈ ലൈബ്രറിയടും പ്രധാന കർത്തവ്യം. ജർമ്മൻ നാഷണൽ ലൈബ്രറി ദേശീയ, അന്തർദേശീയ തലങ്ങളിൽ സഹകരണപരമായ ബാഹ്യ ബന്ധങ്ങളെ പരിപാലിക്കുന്നു. ഉദാഹരണത്തിന്, ജർമനിലെ പുസ്തകങ്ങളുടെ പട്ടകയിലുൾപ്പെടുത്തുന്നതിനുള്ള നിയമങ്ങളും നിലവാരങ്ങളും വികസിപ്പിക്കുന്നതിലും അതു പരിപാലിക്കുന്നതിലും പ്രമുഖ പങ്കാളിത്തം വഹിക്കുന്നതോടൊപ്പം ഇത് അന്തർദേശീയ ലൈബ്രറി മാനദണ്ഡങ്ങളുടെ വികസനത്തിലും ഒരു സുപ്രധാന പങ്ക് വഹിക്കുന്നു. പ്രസാധകരുമായുള്ള സഹകരണം 1935 മുതൽ Deutsche Bücherei Leipzig വഴിയും 1969 മുതൽ Deutsche Bibliothek Frankfurt വഴിയും നിയമപരമായ വഴിയിലൂടെ നിയന്ത്രിക്കപ്പെടുന്നു.
ജീവകം ഇ
thumb|300px|right|α-റ്റോക്കോഫിറോൾസ്, ജീവകം ഇ യുടെ ദൃശീകം റ്റോക്കോഫിറോൾസ്, റ്റോക്കോട്രെനോൾസ് എന്നിവയുടെ പൊതു നാമമാണ് ജീവകം ഇ(വിറ്റാമിൻ ഇ). ജീവകം ഇ α-, β-, γ-, δ-റ്റോക്കോഫിറോൾസ് കളുടെ കുടുബത്തിൽ‌പെടുന്നവയാണ്. റ്റോക്കോട്രെനോൾസുകൾക്ക് തത്തുല്യവും. കൊഴുപ്പ് അലിയിക്കാവുന്ന ഒരു ആന്റി ഓക്സിഡന്റാണ് ജീവകം ഇ. ശരീരത്തിൽ കൊഴുപ്പ് ഓക്സീകരിക്കുമ്പോൾ ഉണ്ടാകുന്ന പ്രതികൂലമായി പ്രവർത്തിക്കുന്ന ഓക്സിജൻ ഉണ്ടാകുന്നത് തടയുന്നത് ജീവകം ഇ ആണ്. α-റ്റോക്കോഫിറോൾ ശരീരചംക്രമണ വ്യവസ്ഥിതിയിലും ഉപാപചയ പ്രവർത്തനങ്ങളിലും പ്രധാന പങ്കു വഹിക്കുന്നു. ലിപ്പിടുകളെ ലയിപ്പിക്കുന്ന ജീവകമായും α-റ്റോക്കോഫിറോൾ അറിയപ്പെടുന്നു. റെറ്റിനോപതി, സ്കെലിറ്റൽ മയോപതി, അറ്റാസ്സിയ മുതലായവ ജീവകം ഇ യുടെ കുറവുമൂലം ഉണ്ടാകുന്ന ആരോഗ്യപ്രശ്നങ്ങളാണ്.
അവലംബം
വർഗ്ഗം:ജീവകങ്ങൾ
കുണാൽ കപൂർ
ബോളിവുഡ് ചലച്ചിത്ര മേഖലയിലെ ഒരു നടനാണ് കുണാൽ കപൂർ (कुणाल कपूर, (ജനനം: ഒക്ടോബർ 18, 1975).
അഭിനയ ജീവിതം
2008-2009 ൽ കുണാൽ ചില മുൻ നിര വേഷങ്ങളിൽ അഭിനയിക്കുന്നുണ്ട്
നാസി ജർമ്മനി
1933 മുതൽ 1945 വരെ അഡോൾഫ് ഹിറ്റ്ലറുടെയും ദേശീയ സോഷ്യലിസ്റ്റ് ജർമൻ തൊഴിലാളി പാർട്ടിയുടെയും (നാസിപ്പാർട്ടി) (NSDAP) ഭരണത്തിൻകീഴിലുള്ള ജർമൻ രാജ്യത്തിനു ഇംഗ്ലീഷ് സംസാരഭാഷയിലുള്ള പേരാണ്‌ നാസി ജർമനി അഥവാ ദി തേർഡ് റെയ്ശ്. തേർഡ് റെയ്ശ് അഥവാ മൂന്നാം റെയ്ശ് എന്നത് വിശുദ്ധ റോമാ സാമ്രാജ്യത്തിനും 1871 മുതൽ 1918 വരെ നിലവിലിരുന്ന ജർമൻ സാമ്രാജ്യത്തിനും ശേഷം നിലവിൽ വന്നത് എന്നു സൂചിപ്പിക്കുന്നു. ജർമനിൽ 1943 വരെ ഡോയിഷെസ് റെയ്ശ് (ജർമൻ റെയ്ശ്) എന്നറിയപ്പെട്ട രാജ്യത്തിന്റെ ഔദ്യോഗിക നാമം 1943നുശേഷം ഗ്രോസ്ഡൊയിഷെസ് റെയ്ശ് (ശ്രേഷ്ഠ ജർമൻ റെയ്ശ്) എന്നു മാറ്റി. ഹിറ്റ്ലറുടെ ഭരണത്തിൽ ജർമനി പെട്ടെന്നു തന്നെ ജീവിതത്തിന്റെ സകലമേഖലകളും നിയന്ത്രിക്കുന്ന ഒരു ഏകാധിപത്യഭരണസംവിധാനത്തിന്റെ കീഴിലായി മാറി. 1945 മെയിൽ സഖ്യകക്ഷികളുടെ രണ്ടാം ലോകമഹായുദ്ധത്തിലെ വിജയം നാസി ജർമ്മനിയുടെ അവസാനം കുറിച്ചു.
1930-കളുടെ അവസാന പകുതി മുതൽ നാസി ജർമ്മനി ചുറ്റുമുള്ള രാജ്യങ്ങളിലെ പ്രാദേശിക അധികാരങ്ങൾക്കു വേണ്ടിയുള്ള ആവശ്യങ്ങൾ ഉന്നയിക്കാൻ ആരംഭിച്ചു. ഈ ആവശ്യങ്ങളുടെ തിരസ്കരണത്തെ യുദ്ധഭീഷണി കൊണ്ട് നേരിടുകയും ചെയ്തു. 1935-ൽ ജർമ്മനിയിൽ വീണ്ടും ചേരാൻ സാർലാൻഡ് ജനഹിതപരിശോധനയിലൂടെ തീരുമാനിച്ചു. 1936-ൽ ഹിറ്റ്ലർ സൈന്യത്തെ റൈൻലാൻഡിലേക്ക് അയച്ചു. അങ്ങനെ ഒന്നാം ലോകമഹായുദ്ധത്തിനുശേഷം ആദ്യമായി റൈൻലാൻഡ് സൈനികവൽക്കരിക്കപ്പെട്ടു. 1938-ൽ ജർമ്മനി ഓസ്ട്രിയ പിടിച്ചെടുത്തു. അതേ വർഷം തന്നെ ജർമ്മനി ചെക്കോസ്ലോവാക്യയിലെ സ്റ്റുഡറ്റൻലാൻറ് പ്രദേശത്തിന് ആവശ്യമുന്നയിക്കുകയും മ്യൂണിച്ച് കരാറനുസരിച്ച് ആ പ്രദേശത്തെ കൂട്ടിച്ചേർക്കുകയും ചെയ്തു. 1939 മാർച്ചിൽ ജർമ്മനിയുടെ സഹായത്തോടുകൂടി സ്ലൊവാക്യ സാമന്തരാജ്യമായി പ്രഖ്യാപിക്കപ്പെട്ടു. അധിനിവേശ ചെക്കോസ്ലാവാക്യയുടെ മറ്റ് ഭാഗങ്ങൾ ജർമ്മൻ പ്രൊട്ടക്ടറേറ്റ് ഓഫ് ബോഹെമിയ ആന്റ് മൊറാവിയ ആയി സ്ഥാപിക്കപ്പെട്ടു. താമസിയാതെ ജർമ്മനിയുടെ സമ്മർദ്ദം മൂലം ലിത്വാനിയ മെമൽ പ്രദേശം വിട്ടുകൊടുക്കാൻ നിർബന്ധിതരായി. ജർമ്മനി സോവിയറ്റ് യൂണിയനുമായി ഒരു അനാക്രമണ കരാർ ഒപ്പിടുകയും 1939 സെപ്റ്റംബർ 1 ന് പോളണ്ടിനെ ആക്രമിക്കുകയും അതോടെ യൂറോപ്പിൽ രണ്ടാം ലോക മഹായുദ്ധം ആരംഭിക്കുകയും ചെയ്തു. 1941-ന്റെ തുടക്കത്തോടുകൂടി ജർമ്മനിയും അച്ചുതണ്ട് ശക്തികളിലെ യൂറോപ്യൻ സഖ്യകക്ഷികളും യൂറോപ്പിന്റെ ഭൂരിഭാഗവും നിയന്ത്രിച്ചു. നാസി ജർമ്മനി കീഴടക്കിയ പ്രദേശങ്ങളുടെ നിയന്ത്രണം റീച്ച്‌സ്‌കമ്മിസറിയറ്റിന്റെ ഓഫീസുകൾ ഏറ്റെടുക്കുകയും പോളണ്ടിന്റെ ബാക്കി ഭാഗങ്ങളിൽ ഒരു ജർമ്മൻ ഭരണകൂടം സ്ഥാപിക്കുകയും ചെയ്തു. ജർമ്മനി തങ്ങളുടെ അധിനിവേശ പ്രദേശങ്ങളുടെയും സഖ്യകക്ഷികളുടെയും അസംസ്കൃതവസ്തുക്കളും അധ്വാനവും ചൂഷണം ചെയ്തു.
വംശഹത്യകൾ, കൂട്ടക്കൊലകൾ, വൻതോതിലുള്ള നിർബന്ധിത തൊഴിൽ എന്നിവ നാസി ഭരണകൂടത്തിന്റെ മുഖമുദ്രകളായിരുന്നു. മാനസികമോ ശാരീരികമോ ആയ വൈകല്യങ്ങളുള്ള ലക്ഷക്കണക്കിന് ജർമ്മൻ പൗരന്മാർ ആശുപത്രികളിലും അഭയകേന്ദ്രങ്ങളിലും കൊല്ലപ്പെട്ടു. അധിനിവേശ പ്രദേശങ്ങൾക്കുള്ളിൽ അർദ്ധസൈനികവിഭാഗങ്ങൾ ജർമ്മൻ സായുധസേനയെ അനുഗമിക്കുകയും ദശലക്ഷക്കണക്കിന് ജൂതന്മാരെയും മറ്റ് ഹോളോകോസ്റ്റ് ഇരകളെയും വംശഹത്യ ചെയ്തു. 1941-നുശേഷം നാസി തടങ്കൽപ്പാളയങ്ങളിലും ഉന്മൂലന ക്യാമ്പുകളിലും ദശലക്ഷക്കണക്കിന് ആളുകൾ തടവിലാക്കപ്പെടുകയോ കൊല്ലപ്പെടുകയോ ചെയ്തു. ഹോളോകോസ്റ്റ് എന്നാണ് ഈ വംശഹത്യ അറിയപ്പെടുന്നത്.
1941-ൽ സോവിയറ്റ് യൂണിയനിലേക്കുള്ള ജർമ്മനിയുടെ കടന്നുകയറ്റം തുടക്കത്തിൽ വിജയകരമായിരുന്നെങ്കിലും സോവിയറ്റ് പുനരുജ്ജീവനത്തിനും അമേരിക്കയുടെ യുദ്ധത്തിലേക്കുള്ള പ്രവേശനത്തിനും ശേഷം 1943-ഓടു കൂടി ജർമ്മൻ സൈന്യത്തിനു കിഴക്കൻ മുന്നണിയിൽ മുൻകൈ നഷ്ടപ്പെട്ടു. 1944 അവസാനത്തോടെ ജർമ്മൻ സൈന്യം അവരുടെ 1939 അതിർത്തിയിലേക്ക് പിന്തള്ളപ്പെട്ടു. 1944-ഓടു കൂടി സഖ്യകക്ഷികൾ ജർമ്മനിയിൽ വൻതോതിൽ ബോംബിങ്ങ് നടത്തുകയും അച്ചുതണ്ട് ശക്തികളെ തെക്കൻ യൂറോപ്പിൽ നിന്നു കിഴക്കൻ യൂറോപ്പിൽ നിന്നും പിന്തിരിപ്പിക്കുകയും ചെയ്തു. ഫ്രാൻസിൽ സഖ്യകക്ഷികളുടെ വിജയത്തിനുശേഷം ജർമ്മനിയെ കിഴക്ക് നിന്ന് സോവിയറ്റ് യൂണിയനും പടിഞ്ഞാറ് നിന്ന് മറ്റ് സഖ്യകക്ഷികളും കീഴടക്കി. തോൽവി സമ്മതിക്കാനുള്ള ഹിറ്റ്‌ലറുടെ വിസമ്മതം യുദ്ധത്തിന്റെ അവസാനമാസങ്ങളിൽ ജർമ്മൻ ഇൻഫ്രാസ്ട്രക്ചറിന്റെ വൻ നാശത്തിനും അധികമരണങ്ങൾക്കും കാരണമായി. സഖ്യകക്ഷികൾ ഡിനാസിഫിക്കേഷൻ നയം ആരംഭിക്കുകയും നില നിന്നിരുന്ന നാസിനേതൃത്വത്തെ ന്യൂറംബർഗ് വിചാരണയിൽ യുദ്ധക്കുറ്റങ്ങൾക്കായി വിചാരണ ചെയ്യുകയും ചെയ്തു.
ചരിത്രം 1914-18
നീണ്ടുനിന്ന യുദ്ധവും സാമ്പത്തിക പ്രതിസന്ധിയും ജർമനിയെ തകർച്ചയുടെ വക്കിലെത്തിച്ചു. അതു ജനങ്ങളിൽ വ്യാപകമായ അസംതൃപ്തി വളർത്തി. നാസി പ്രസ്ഥാനം ജർമനിയിലെ ബവേറിയ പ്രവിശ്യയിലാണ് തുടക്കം കുറിച്ചത്. ജർമനിയിൽ ഏറ്റവും പിന്നോക്കമായ പ്രദേശമായിരുന്നു ബവേറിയ. ഹിറ്റ്ലറുടെ ജൂതവിരോധവും ധാർമികരോഷപ്രകടനവും ബവേറിയക്കാരുടെ 'പിന്നാക്കഭാവുകത്വ'ത്തെ ആകർഷിച്ചു. ഒന്നാം ലോകയുദ്ധത്തിലെ പരാജയം ജർമനിയെ വേട്ടയാടിയ കാലഘട്ടമായിരുന്നു അത്. ജർമനിയുടെ തോൽവി യുദ്ധഭൂമിയിലെ അന്തസ്സായ തോൽവിയല്ല. ശത്രുക്കൾ പരാജയപ്പെടുത്തുകയായിരുന്നില്ല മറിച്ച്, അകത്തുതന്നെയുള്ള ശത്രുക്കൾ ജർമനിയെ പിന്നിൽനിന്നു കുത്തിവീഴ്ത്തുകയായിരുന്നു. ജർമനിയെ തോല്പിച്ചത് മാർക്സിസ്റ്റുകൾ ആയിരുന്നു: ഇതൊക്കെയായിരുന്നു നാസികളുടെ വാദങ്ങൾ. ഒന്നാംലോകയുദ്ധത്തെത്തുടർന്ന് രൂപംകൊണ്ട വെയ്മർ ഭരണകൂടത്തെ പിന്തുണയ്ക്കുന്ന എല്ലാവരെയും നാസികൾ 'മാർക്സിസ്റ്റുകൾ' എന്നാണ് വിശേഷിപ്പിച്ചത്.
1919 ജനുവരിയിൽ പുതിയ 'വെയ്മർ ഭരണഘടന'യനുസരിച്ചുള്ള ആദ്യ തെരഞ്ഞെടുപ്പ് നടന്നു. ജർമൻ സോഷ്യൽ ഡെമോക്രാറ്റിക് പാർട്ടിക്ക് 11.5 ലക്ഷം വോട്ടുകൾ ലഭിച്ചു. 18 മാസങ്ങൾക്കു ശേഷം നടന്ന തെരഞ്ഞെടുപ്പിൽ ഇത് പകുതിയായി കുറഞ്ഞു. 'ദേശീയവാദികൾ' എന്നു സ്വയം വിശേഷിപ്പിച്ച മുതലാളി വിഭാഗങ്ങൾ സോഷ്യൽ ഡെമോക്രാറ്റിക് പാർട്ടിയെ എതിർത്തു. തൊഴിലാളികളുടെയും ഇടതുപക്ഷത്തിന്റെയും രാഷ്ട്രീയ മുന്നേറ്റത്തിൽ ഭയന്ന സൈന്യത്തിലെ ഒരു വിഭാഗം 'ഫ്രീ കോർപ്സ്' (Free Crops) എന്ന പേരിൽ സംഘടിക്കുകയും ദേശീയവാദികളെ പിന്തുണയ്ക്കുകയും ചെയ്തു. ജനകീയാടിത്തറയുള്ള പാർട്ടികൾ ജർമൻ റിപ്പബ്ലിക്കിന്റെ ഭാഗത്തായിരുന്നു - 1930 വരെയും. വെയ്മർ റിപ്പബ്ലിക്കിന് സോഷ്യൽ ഡെമോക്രാറ്റുകളുടെയും മറ്റു ബൂർഷ്വാ പാർട്ടികളുടെയും പിന്തുണ ലഭിച്ചു. സോഷ്യൽ ഡെമോക്രാറ്റിക് പാർട്ടി, കാത്തലിക് സെന്റർ പാർട്ടി, ജർമൻ പീപ്പിൾസ് പാർട്ടി തുടങ്ങിയ പാർട്ടികൾ ഗവൺമെന്റിനെ പിന്തുണച്ചു.
1920-ൽ മ്യൂണിക്ക് ആസ്ഥാനമാക്കി 'ദ് ജർമൻ വർക്കേഴ്സ് പാർട്ടി' സ്ഥാപിതമാവുകയും ജനാധിപത്യ പരിഷ്കാരങ്ങളെ എതിർക്കുകയും ചെയ്തു. സൈനികനായിരുന്ന അഡോൾഫ് ഹിറ്റ്ലർ ഈ പാർട്ടിയിൽ ചേർന്നു. തുടർന്ന് അദ്ദേഹം സംഘടനയെ 'നാഷണൽ സോഷ്യലിസ്റ്റ് ജർമൻ വർക്കേഴ്സ് പാർട്ടി' എന്ന് പുനർനാമകരണം ചെയ്തു. 'സോഷ്യലിസം', 'തൊഴിലാളികൾ' എന്നീ പദങ്ങൾ പേരിലുണ്ടായിരുന്നെങ്കിലും സാമ്രാജ്യത്വ, വംശീയ പ്രത്യയ ശാസ്ത്രമായിരുന്നു ഈ പാർട്ടിയെ നയിച്ചത്.
സാമ്പത്തികത്തകർച്ചയെ തുടർന്ന് ജനങ്ങളിലുണ്ടായ അസംതൃപ്തിയെ ഫലപ്രദമായി ഉപയോഗിക്കാൻ ഹിറ്റ്ലറുടെ പ്രസ്ഥാനത്തിന് കഴിഞ്ഞു. ആദ്യകാലങ്ങളിൽ അഴിമതിക്കും കള്ളപ്പണത്തിനുമെതിരായ നിലപാട് സ്വീകരിച്ചത് തൊഴിലാളികളുടെയും ദരിദ്രരുടെയും പിന്തുണയുറപ്പിച്ചു. അക്കാലത്ത് ഫ്രഞ്ച്-ബ്രിട്ടീഷ്-അമേരിക്കൻ കമ്പനികൾ ജർമനിയിൽ വൻതോതിൽ നിക്ഷേപം നടത്തുകയും, വൻലാഭം കൊള്ളയടിക്കുകയും ചെയ്തിരുന്നു. ഇതിനെതിരായ പ്രചാരണങ്ങൾ ദേശീയവികാരം ഉണർത്തുന്നതിന് സഹായകമായിത്തീർന്നു. 'അധ്വാനിച്ചുണ്ടാക്കാത്ത ധനം' എന്ന മുദ്രാവാക്യത്തിലൂടെ, വിദേശ മൂലധന ശക്തികൾ സമ്പാദിക്കുന്ന മിച്ചമൂല്യം, കൊള്ളയടിക്കപ്പെടുന്ന ജർമൻ സമ്പത്താണെന്ന് പ്രചരിപ്പിക്കാൻ അവർക്ക് കഴിഞ്ഞു. മറ്റൊരു മുദ്രാവാക്യം ജൂതവിരോധമായിരുന്നു. 'ജർമൻ വംശത്തിന്റെ ശുദ്ധിയും ഐക്യവും' (Unit and Purity of German Race) എന്ന മുദ്രാവാക്യത്തിലൂടെ ജൂതവിദ്വേഷത്തെ ജർമൻ ദേശീയവികാരമായി പരിവർത്തിപ്പിക്കുന്നതിലും അവർ വിജയിച്ചു.
നാസി പാർട്ടിയുടെ ആദ്യകാലവളർച്ചയെ സഹായിച്ച പ്രധാനഘടകങ്ങൾ ഇവയാണ്: (1) സൈന്യത്തിലെ ഒരു വിഭാഗത്തിന്റെ പിന്തുണ (2) ഹിറ്റ്ലറുടെ വാക്ചാതുരി (3) തൊഴിലാളികളുടെയും താഴ്ന്ന ഇടത്തരക്കാരുടെയും പിന്തുണ. നാസിപ്രത്യയശാസ്ത്രത്തിലെ മുഖ്യഘടകം 'ജർമൻ സോഷ്യലിസം' എന്ന മുദ്രാവാക്യമായിരുന്നു. 'ജർമൻ' എന്ന ആശയത്തിലൂടെ സമ്പദ്ഘടനയിലെ ഭരണകൂട ഇടപെടലിനു ബുർഷ്വാ വിഭാഗങ്ങളുടെയും 'സോഷ്യലിസം' എന്ന മുദ്രാവാക്യത്തിലൂടെ തൊഴിലാളികളുടെയും പിന്തുണ നേടി. ഇതിനിടയിൽ നാസികൾ വെയ്മർ റിപ്പബ്ളിക്കിന്റെ ഭരണഘടനയെ തള്ളിപ്പറയുകയും ചെയ്തിരുന്നു. 1923-ൽ അട്ടിമറിയിലൂടെ ബവേറിയയിലെ ഭരണം പിടിച്ചെടുക്കാൻ ശ്രമിച്ച് പരാജയപ്പെട്ട ഹിറ്റ്ലർ ഒൻപത് മാസത്തെ തടവിന് ശിക്ഷിക്കപ്പെട്ടു. ജയിൽമോചിതനായ ശേഷം അയാൾ നാസിപാർട്ടിയെ നിയമവിധേയമായ പാർലമെന്ററി പാർട്ടിയായി പുനസ്സംഘടിപ്പിച്ചു. എങ്കിലും നാസിപാർട്ടി അതിന്റെ ജനാധിപത്യവിരുദ്ധ പ്രത്യയശാസ്ത്രം പ്രചരിപ്പിക്കുന്നത് തുടരുകയും എസ്.എസ്. സ്റ്റോംട്രൂപ്പ്സ് (S.S.Stormtroops) എന്ന പേരിൽ ഒരു 'സായുധ ഗുണ്ടാസംഘ'ത്തെ വളർത്തിയെടുക്കുകയും ചെയ്തു.
1929-30-ലെ ലോകസാമ്പത്തിക മാന്ദ്യം ജർമൻ സമ്പദ്ഘടനയെ തകർച്ചയുടെ വക്കിലെത്തിച്ചു. തൊഴിലില്ലായ്മ രൂക്ഷമാവുകയും സാധാരണക്കാരുടെ ജീവിതനിലവാരം കുത്തനെ ഇടിയുകയും ചെയ്തു. 1930 സെപ്റ്റംബർ 14-നു പുതിയ തെരഞ്ഞെടുപ്പിൽ നടന്നു. ഈ തെരഞ്ഞെടുപ്പിൽ നാസിപാർട്ടി ജർമനിയിലെ പ്രമുഖരാഷ്ട്രീയ കക്ഷിയായി മാറി. 1928-ലെ തെരഞ്ഞെടുപ്പിനു ലഭിച്ചതിന്റെ എട്ടിരട്ടി വോട്ട് അവർക്ക് ലഭിച്ചു. ലോകസാമ്പത്തിക മാന്ദ്യം ജർമനിയുടെ സാമൂഹ്യ-സാമ്പത്തിക-രാഷ്ട്രീയ മേഖലകളിലുണ്ടാക്കിയ അഗാധപ്രതിസന്ധികളുടെ ഉത്പന്നമായിരുന്നു നാസിസത്തിനുണ്ടായ അഭൂതപൂർവമായ ജനപ്രീതി. ജനങ്ങൾക്കിടയിലെ അതൃപ്തിയും അരക്ഷിതത്വവും നിരാശയും ചൂഷണം ചെയ്യുന്നതിൽ നാസികൾ വിജയിച്ചു. അരക്ഷിതാവസ്ഥയുടെ ഇരുളിൽ തപ്പിയ ജർമൻകാർക്ക് നാസികളുടെ പരിഹാരനിർദ്ദേശങ്ങൾ വലിയ പ്രത്യാശയാണ് നല്കിയത്. ജർമൻ ജനതയുടെ 'ന്യൂറോസിസ്സി'ന്റെ രാഷ്ട്രീയ പ്രകാശനമായിരുന്നു നാസിസത്തിന്റെ മുന്നേറ്റം. ഭാവി ശോഭനമാകണമെങ്കിൽ ഭൂതകാലത്തിൽനിന്ന് വിച്ഛേദിച്ചുമാറണമെന്നും തികച്ചും പുതിയ സമീപനങ്ങൾ ആവശ്യമാണെന്നും നാസിസം വാദിച്ചു.
ആശയപരവും സംഘടനാപരവുമായി നാസിസം ഒട്ടുംതന്നെ സുസംഘടിതമായിരുന്നില്ല. പല ചിന്താഗതിക്കാരും, വിഭിന്ന പ്രവണതകളും ആധിപത്യം പുലർത്തുകയും തികച്ചും ശിഥിലമായ ഘടനയുണ്ടാവുകയും ചെയ്തതിനാൽ, 'ശക്തനും അപ്രമാദിയുമായ ഒരു നേതാവ്' എന്ന സങ്കല്പത്തിനു പ്രാമുഖ്യം ലഭിച്ചു. ഈ നേതൃപൂജ ജനകീയമാവുകയും ക്രമേണ ഹിറ്റ്ലർക്ക് അപ്രമാദിയും അതിമാനുഷനുമായ നേതാവിന്റെ അത്ഭുതപരിവേഷം നല്കപ്പെടുകയും ചെയ്തു. 1932 ജൂലായിലെ തെരഞ്ഞെടുപ്പിൽ ഏറ്റവും വലിയ ഒറ്റക്കക്ഷിയായി മാറിയ ഇവർ, ജനങ്ങളെ ആകർഷിക്കാൻ നല്കിയ വാഗ്ദാനങ്ങൾ ഇവയാണ്: 1. ഒരു വർഷത്തിനുള്ളിൽ പാവങ്ങൾക്ക് നാലു ലക്ഷം വീടുകൾ നിർമിച്ചു നല്കും. 2. ജർമനിയുടെ കാർഷികവരുമാനം 12 ദശലക്ഷം മാർക്ക് (mark) വർധിപ്പിക്കും.
1931 ആഗസ്റ്റ് 9-നു പ്രഷ്യൻ ഗവൺമെന്റിൽ നിന്നു സോഷ്യൽ ഡെമോക്രാറ്റുകളെ പുറത്താക്കാൻ നടത്തിയ ജനഹിതപരിശോധനയിൽ ജർമൻ കമ്യൂണിസ്റ്റു പാർട്ടി നാസി പാർട്ടിയെ പിന്തുണച്ചു. ഫാസിസവും സോഷ്യൽ റെവല്യൂഷനും (1934) എന്ന കൃതിയിൽ നാസികളും സോഷ്യൽ ഡോമോക്രാറ്റുകളും ഒരേ തൂവൽ പക്ഷികളാണെന്നാണ് ബ്രിട്ടീഷ് കമ്യൂണിസ്റ്റ് സൈദ്ധാന്തികനായ രജനി പാമിദത്ത് പറഞ്ഞത്. 1935-ൽ നാസി ഗവൺമെന്റിന്റെ യുദ്ധഭീഷണിയെക്കുറിച്ച് സോവിയറ്റ് റഷ്യ മുന്നറിയിപ്പു നല്കിയപ്പോൾ മാത്രമാണ് ജർമൻ കമ്യൂണിസ്റ്റ് പാർട്ടി, 'ഫാസിസത്തി'നെതിരായ ഐക്യമുന്നണിയെക്കുറിച്ച് ചിന്തിക്കാൻ തുടങ്ങിയത്.
1932 ജൂലായിലെ തെരഞ്ഞെടുപ്പിനെത്തുടർന്ന് ഹിറ്റ്ലർ ജർമനിയുടെ ചാൻസലർ ആയി നിയമിതനായി. 1933 മാർച്ച് 5-നു നടന്ന തെരഞ്ഞെടുപ്പിൽ നാസികൾക്ക് വൻ ഭൂരിപക്ഷം ലഭിക്കുകയും ചെയ്തു. വെയ്മർ റിപ്പബ്ലിക്കിന്റെ ഭരണഘടന റദ്ദാക്കുകയും മൂന്നാം റൈഷ് (Third Reich) എന്ന പുതിയ സ്വേച്ഛാധിപത്യഭരണകൂടം സ്ഥാപിക്കുകയും ചെയ്തു.
മുൻകാലങ്ങളിലെ സ്വേച്ഛാധിപത്യങ്ങളും നാസി സ്വേച്ഛാധിത്യവും തമ്മിലുള്ള വ്യത്യാസം, ഭീകരതയെ ഒരു ഭരണരീതിതന്നെയാക്കി വികസിപ്പിക്കുകയും ജനങ്ങളെ ഒന്നടങ്കം അനുസരണയുള്ള ജനക്കൂട്ടമാക്കി നാസിസം മാറ്റുകയും ചെയ്തു എന്നതാണ്. ജർമൻ രാഷ്ട്രത്തിന്റെയും ജനതയുടെയും തകർച്ചയ്ക്കു കാരണക്കാർ ജൂതവംശജരാണെന്നും അതിനാൽ ജൂതരെ ജർമനിയിൽ നിന്നു തുരത്തുകയോ ഉന്മൂലനം ചെയ്യുകയോ മാത്രമാണ് ജർമൻകാരുടെ മുമ്പിലുള്ള ഏക പോംവഴിയെന്നുമാണ് നാസിസം പ്രചരിപ്പിച്ചത്. നാസികളുടെ വേട്ടയ്ക്കു വിധേയരായ ജൂതരിൽ വ്യക്തികളെന്ന നിലയ്ക്ക് ഒരു കുറ്റവും ആരോപിക്കാനാവുമായിരുന്നില്ലെങ്കിലും അവർ ജൂതരാണ് എന്ന ഒറ്റക്കാരണം കൊണ്ടുമാത്രം പീഡിപ്പിക്കപ്പെടുകയോ കൊല്ലപ്പെടുകയോ ആയിരുന്നു. ഇതാണ് നാസിഭീകരതയെ ചരിത്രത്തിൽ സമാനതകളില്ലാത്തതാക്കുന്നത്.
ബോൾഷെവിക് വിപ്ലവത്തെത്തുടർന്ന് സോവിയറ്റ് യൂണിയനിൽ ഭരണകൂടഭീകരത പ്രയോഗിക്കപ്പെട്ടുവെങ്കിലും ഏതെങ്കിലും ഒരു പ്രത്യേക ജനവിഭാഗത്തിനെതിരായി അതിനെ സൈദ്ധാന്തികമായി ന്യായീകരിച്ചിരുന്നില്ല. ഭരണകൂടത്തിന്റെയും പാർട്ടിയുടെയും പ്രായോഗിക നയനിർമിതിയുടെ ഭാഗമായിട്ടാണ് ഇത്തരം അടിച്ചമർത്തൽ ഉണ്ടായത്. എന്നാൽ, ഭീകരതയും അടിച്ചമർത്തലും നാസി പ്രത്യയശാസ്ത്രത്തിൽ സൈദ്ധാന്തികമായി ന്യായീകരിക്കപ്പെട്ടിരുന്നു. ജൂതരെയും ജിപ്സികളെയും കമ്യൂണിസ്റ്റുകളെയും ന്യൂനപക്ഷങ്ങളെയും അനാര്യവംശജരെയും തുടച്ചുനീക്കുകയെന്നത് തങ്ങളുടെ നയവും ആത്യന്തികലക്ഷ്യവുമാണെന്ന കാര്യം മറച്ചുവയ്ക്കാൻ നാസികൾ ശ്രമിച്ചില്ല. അത്രത്തോളം സുതാര്യവും നിയന്ത്രണാതീതവും കുറ്റബോധരഹിതവുമായ ഭീകരതയും ഹിംസയുമാണ് നാസികൾ പ്രയോഗിച്ചത്. ജർമൻ ഭരണകൂടത്തെ ഭീകരതയുടെയും ഹിംസാത്മകതയുടെയും യാന്ത്രികസംവിധാനമാക്കി നാസികൾ മാറ്റി. നാസിസം ഭൂരിപക്ഷജനതയുടെ 'ജനാധിപത്യപര'മായ പിന്തുണയോടെ രൂപംകൊള്ളുകയും ഭൂരിപക്ഷഹിതത്തിന്റെ പ്രകാശനമാക്കി തങ്ങളുടെ പ്രത്യയശാസ്ത്രസമീപനങ്ങളെ മാറ്റുകയും ചെയ്തു.
ആത്മബോധശൂന്യരായ ആൾക്കൂട്ടത്തിന്റെ കുറ്റകരമായ മനഃശാസ്ത്രവും നാസിസവും തമ്മിൽ ഗാഢമായ ബന്ധമുണ്ട്. മാസ് സൈക്കോളജി ഒഫ് ഫാസിസം എന്ന കൃതിയിൽ നാസിസത്തിന്റെ വളർച്ചയിൽ ബഹുജന മനഃശാസ്ത്രം വഹിച്ച പങ്കിനെക്കുറിച്ച് വിൽഹെം റീഹ് ഇക്കാര്യം വിശദമായി ചർച്ചചെയ്തിട്ടുണ്ട്. ഫാസിസ്റ്റു പ്രസ്ഥാനങ്ങൾ, മറ്റു രാഷ്ട്രീയപാർട്ടികളിൽ നിന്നു വ്യത്യസ്തമായി വമ്പിച്ച ജനപ്രിയതയെയും, വ്യക്തിപ്രഭാവമുള്ള നേതാവിനെയുമാണ് ആധാരമാക്കുന്നത്. ഒന്നാംലോകയുദ്ധാനന്തര യൂറോപ്പിൽ ജനാധിപത്യവിരുദ്ധവും സമഗ്രാധിപത്യപരവുമായ മനോഭാവത്തിന് വ്യാപകമായ പ്രചാരം ലഭിച്ചിരുന്നു. ചെറുതും വലുതുമായ ഫാസിസ്റ്റു പ്രസ്ഥാനങ്ങൾ ഇറ്റലിയിലും മറ്റു പൂർവയൂറോപ്യൻ രാജ്യങ്ങളിലും രൂപംകൊണ്ടിരുന്നു. എങ്കിലും, 'സമഗ്രാധിപത്യഭരണകൂടം' എന്ന സംജ്ഞയിൽ ആകൃഷ്ടനായിരുന്ന മുസ്സോളിനിക്കു ഹിറ്റ്ലറെപ്പോലെ ലക്ഷണമൊത്ത ഫാസിസ്റ്റു ഭരണകൂടം സൃഷ്ടിക്കാൻ കഴിഞ്ഞിരുന്നില്ല.
വംശീയതാസിദ്ധാന്തം
'വംശം', 'വംശീയശുദ്ധി' തുടങ്ങിയ ആശയങ്ങൾ നാസിസത്തിന്റെ അടിത്തറയാണ്. വെളുത്ത വംശജരിൽത്തന്നെ, ആര്യവംശജർ ഏറ്റവും ഉത്കൃഷ്ടരാണെന്നും ജർമനിയിലെ ആര്യവംശജർ തങ്ങളിൽ നിക്ഷിപ്തമായിരിക്കുന്ന ചരിത്രനിയോഗം പൂർത്തിയാക്കണമെങ്കിൽ ഹീനവംശജരുമായുള്ള സമ്പർക്കംകൊണ്ടുണ്ടായ 'അശുദ്ധി' ഇല്ലാതാക്കുകയും 'അനാര്യ' ആശയങ്ങളുടെയും മൂല്യങ്ങളുടെയും സ്വാധീനം പൂർണമായി ഇല്ലാതാക്കുകയും വേണമെന്നും നാസികൾ വാദിച്ചു. ജർമൻ ആര്യവംശമഹിമ നേരിടുന്ന ഒന്നാംനമ്പർ ശത്രു ജൂതരാണെന്ന സിദ്ധാന്തം നാസികൾ പ്രചരിപ്പിച്ചു. നാസി പ്രചരണ-പ്രവചനതന്ത്രത്തിലെ ഏറ്റവും പ്രധാന ആശയം 'ആഗോളജൂതഗൂഢാലോചനയെ'ക്കുറിച്ചായിരുന്നു. ജൂതവംശഹത്യയെ, നാസികൾ തങ്ങളിൽ അർപ്പിതമായിരിക്കുന്ന ലോകരക്ഷാ ദൌത്യമായിട്ടാണ് അവതരിപ്പിച്ചത്. 1933-ൽ അധികാരത്തിൽ വന്നപ്പോൾ ജർമനിയിൽനിന്ന് ജൂതരെ കൂട്ടത്തോടെ പുറത്താക്കുകയാണ് അടിയന്തര ദൗത്യമെന്ന് ഹിറ്റ്ലർ പ്രഖ്യാപിച്ചു. ജർമൻ സമൂഹത്തിൽ ആഴത്തിൽ വേരോട്ടമുള്ള 'സെമിറ്റിക്-വിരുദ്ധത'യെ 'ജൂത-വിരുദ്ധത'യാക്കി മാറ്റിയെടുക്കാൻ നാസികൾക്കു കഴിഞ്ഞു.
1935-ൽ നടപ്പാക്കിയ ന്യൂറം ബർഗ് നിയമമനുസരിച്ച് ജൂതർക്ക് നിയമപരമായ അവകാശാധികാരങ്ങൾ ഇല്ലാതാക്കുകയും ക്രമേണ പൂർണപൌരത്വം തന്നെ നിഷേധിക്കുകയും ചെയ്തു. ജൂതരുടെ സ്വത്ത് കണ്ടുകെട്ടുകയും തൊഴിൽ നിഷേധിക്കുകയും ചെയ്യുന്ന നിയമങ്ങളും പാസാക്കി. അങ്ങനെ ലക്ഷക്കണക്കിന് ജൂതരെ ജർമനിയിൽനിന്നു പലായനം ചെയ്യാൻ നിർബന്ധിതരാക്കി. എന്നാൽ പല അയൽരാജ്യങ്ങളും ജൂത അഭയാർഥികൾക്കുമുമ്പിൽ തങ്ങളുടെ അതിർത്തികൾ കൊട്ടിയടച്ചു. 1938-ൽ ജർമനിയിൽ ജൂതദേവാലയങ്ങൾ കത്തിക്കുകയും വ്യാപാരസ്ഥാപനങ്ങൾ കൊള്ളയടിക്കുകയും ചെയ്തു. 30,000 ജൂതരെ അറസ്റ്റു ചെയ്ത് തടങ്കൽപ്പാളയങ്ങളിലടച്ചു. രണ്ടാംലോകയുദ്ധനാളുകളിൽ ജർമനിയിലെ എല്ലാ ജൂതരും ജൂതനക്ഷത്രം എന്നപേരിൽ ഒരു ബാഡ്ജ് ധരിക്കണമെന്ന നിയമം കൊണ്ടുവന്നു. ആക്രമിച്ചു കീഴടക്കിയ പോളണ്ട്, ചെക്കോസ്ളോവാക്യ, ഓസ്ട്രിയ, ബൊഹീമിയ, മൊറാവമിയ, സ്ലോവാക്കിയ തുടങ്ങിയ രാജ്യങ്ങളിലെല്ലാം നാസികൾ ജൂതവിരുദ്ധവേട്ടകൾ നടത്തി. പോളണ്ടിലെ 3.3 ദശലക്ഷം ജൂതരിൽ 2 ദശലക്ഷവും, ജർമൻ അധിനിവേശിത പ്രദേശങ്ങളിൽ നിയമപരമായിത്തന്നെ ബന്ദികളാക്കപ്പെട്ടു. അവിടെ ജൂതരെ പ്രത്യേകം സജ്ജമാക്കിയ 'ഗെറ്റോ'കളിലേക്ക് മാറ്റിപ്പാർപ്പിച്ചു. നാസിസൈന്യത്തോടൊപ്പം സഞ്ചരിച്ച 'എസ്സ് എസ്സ്' യൂണിറ്റുകളുടെ സഹായത്തോടെ പോളണ്ടിലാകമാനം ജൂതരെ അന്തിമമായി തുടച്ചുനീക്കുന്നതിനു മുന്നോടിയായി അവരെ തടങ്കൽപാളയങ്ങളിലാക്കുകയും പട്ടിണിക്കിടുകയും നിർബന്ധിതമായി ജോലിയെടുപ്പിക്കുകയും ചെയ്തു.
അപമാനവീകരണം
ജൂതരെ കൊന്നൊടുക്കുന്നതിനുമുമ്പ് അവരുടെ 'മനുഷ്യത്വം'തന്നെ നിഷേധിക്കുന്ന അനവധി ഘട്ടങ്ങൾക്കു വിധേയമാക്കുകയുണ്ടായി. ആദ്യം അവരെ പൌരസമൂഹത്തിൽനിന്നു ബഹിഷ്കരിക്കുന്ന നടപടിയായിരുന്നു. പൊതുസ്ഥലങ്ങളിൽ ജൂതരെ വേട്ടയാടുക, ജൂതരുടെ വ്യാപാരസ്ഥാപനങ്ങൾക്കു മുമ്പിൽ 'ഇവരെ ബഹിഷ്കരിക്കുക', 'ജർമൻകാർ ജാഗ്രത പാലിക്കുക' തുടങ്ങിയ പരസ്യബോർഡുകളുമായി നാസികൾ ഉപരോധമേർപ്പെടുത്തി, ജർമൻ പൗരത്വത്തിൽ നിന്നും നീക്കം ചെയ്യുക, പൊതുതാമസസ്ഥലങ്ങളിൽ നിന്നു ആട്ടിയോടിക്കുക, ജൂതദേവാലയങ്ങൾ നശിപ്പിക്കുക തുടങ്ങിയ നടപടികളിലൂടെ ജൂതജനവിഭാഗങ്ങളിൽ ഭയവും നിരാശയും ജനിപ്പിക്കുകയെന്നതായിരുന്നു ഹോളോകോസ്റ്റിന്റെ ആദ്യഘട്ടങ്ങൾ. അടുത്ത ഘട്ടത്തിൽ രാജ്യമെമ്പാടുനിന്നും ജൂതരെ സ്ത്രീ-പുരുഷഭേദമെന്യേ, വൃദ്ധരെന്നോ കുട്ടികളെന്നോ വ്യത്യാസമില്ലാതെ പിടികൂടുകയും കൂട്ടത്തോടെ ഗെറ്റോകളിലും തടങ്കൽപ്പാളയങ്ങളിലും എത്തിക്കുകയുമാണ് ചെയ്തത്. സ്വന്തം താമസസ്ഥലങ്ങളിൽ നിന്നു പിടികൂടുന്ന ജൂതരെ പ്രത്യേകം സജ്ജമാക്കിയ തടങ്കൽപ്പാളയങ്ങളിലെത്തിക്കാൻ പ്രത്യേക ചരക്കുതീവണ്ടികൾ ഏർപ്പാടാക്കി. നേരിയ പ്രതിഷേധമെങ്കിലുമുയർത്തുന്നവരെ തത്ഷണം വധിക്കുകയായിരുന്നു പതിവ്. സ്വന്തം വസ്ത്രങ്ങൾക്കുള്ളിൽ കുഞ്ഞുങ്ങളെ ഒളിപ്പിച്ചു രക്ഷപ്പെടുത്താൻ ശ്രമിക്കുന്ന അമ്മമാർക്ക് കടുത്ത ശിക്ഷനല്കിയിരുന്നു.
ക്യാമ്പുകളിലെ ജൂത അന്തേവാസികളെ പലതരം ജൈവപരീക്ഷണങ്ങൾക്കു വിധേയമാക്കിയിരുന്നു. നാസി ഡോക്ടർമാരും ശാസ്ത്രജ്ഞരും ജൂതരെ ഇത്തരം പൈശാചികപരീക്ഷണങ്ങൾക്കു വിധേയമാക്കുന്നതിനു നേതൃത്വം നല്കി. അംഗഭംഗം വരുത്തുക, നിറം മാറ്റുന്നതിനുള്ള മരുന്നുകൾ കുത്തിവയ്ക്കുക, അനസ്തേഷ്യ നൽകാതെ ശരീരഭാഗങ്ങൾ കീറിമുറിക്കുക, മരുന്നുകമ്പനികൾ വികസിപ്പിക്കുന്ന മരുന്നുകളുടെ പരീക്ഷണത്തിനുപയോഗിക്കുക എന്നിവയായിരുന്നു ഇവർ നടപ്പാക്കിയത്.
ക്യാമ്പുകളിൽ ആൺപെൺഭേദമില്ലാതെ നഗ്നരാക്കിയാണ് താമസിപ്പിച്ചിരുന്നത്. നിരന്തരമായ പീഡനത്തിലൂടെ ജൂതരിൽ തങ്ങൾ മനുഷ്യരാണെന്ന ആത്മബോധം തന്നെ ചോർത്തിക്കളയുന്ന രീതിയാണ് അവലംബിച്ചത്. കൊല്ലപ്പെടുന്നതിനുമുമ്പുതന്നെ ജൂതർ ഏതാണ്ട് മൃതപ്രായരോ ജീവിതത്തിൽ വിശ്വാസമില്ലാത്തവരോ ആയി മാറുന്നു. അതിജീവിച്ച ഹോളോകോസ്റ്റ് ഇരകൾ ജീവിതത്തെത്തന്നെ ഭയക്കുന്നതായാണ് കണ്ടത്.
നാസി കൊലക്കളങ്ങൾ
1941-ൽ പോളണ്ടിൽ 'ഗ്യാസ് ചേംബറുകൾ' നിർമ്മിക്കാൻ തീരുമാനിച്ചു. കാരണം, അതുവരെ ജൂതഹത്യയ്ക്കുപയോഗിച്ചിരുന്ന കൂട്ടവെടിവയ്പ്, പട്ടിണി, നിർബന്ധിത വേല തുടങ്ങിയ മാർഗങ്ങൾ വേണ്ടത്ര 'കാര്യക്ഷമ'മല്ലെന്ന് നാസികൾ ചിന്തിക്കാൻ തുടങ്ങി. കൂടുതൽ 'കാര്യക്ഷമവും മികവുറ്റ'തുമായ ജൂതഹത്യാ മാർഗങ്ങളെക്കുറിച്ചുള്ള നാസിഗവേഷണത്തിന്റെ ഫലമാണ് ഗ്യാസ് ചേംബറുകൾ. പോളണ്ടിലെ ഓഷ്വിറ്റ്സ്, ബെൽസക്ക്, ഷെൽമ്നോ, ലൂബ്ളിൻ മാസ്ദാ നെക്ക്, സോബിബോൾ, ട്രെബ്ളിൻകാ എന്നീ ആറുകേന്ദ്രങ്ങളിൽ കൂട്ടക്കൊലയ്ക്കുള്ള ഗ്യാസ് ചേംബറുകൾ നിർമിച്ചു. ഓഷ്വിറ്റ്സിലെ ഗ്യാസ്ചേംബറിൽ ഹൈഡ്രജൻ സയനൈഡും മറ്റ് അഞ്ചുകേന്ദ്രങ്ങളിൽ കാർബൺമോണോക്സൈഡുമാണുപയോഗിച്ചത് 1941 സെപ്റ്റംബറിൽ ജർമനിയിൽനിന്നും ഓസ്ട്രിയയിൽ നിന്നും ജൂതരെ ഈ ക്യാമ്പുകളിലെത്തിച്ചു. 1942-ൽ നാസി കൊലക്കളങ്ങൾ പ്രവർത്തിച്ചുതുടങ്ങി. നാസി അധിനിവേശിത മേഖലകളിൽനിന്നെല്ലാം വേട്ടയാടിപ്പിടിക്കുന്ന ജൂതരെ കൊലക്കളങ്ങളിലെത്തിക്കുന്നതിനുവേണ്ടി പ്രത്യേക ട്രെയിൻസർവീസ് ഏർപ്പെടുത്തി. 1942 മുതൽ 1945 വരെ നീണ്ടുനിന്ന കൂട്ടവേട്ടയാടലിൽ ഏതാണ്ട് മൂന്ന് ദശലക്ഷം ജൂതരെ ഈ ഗ്യാസ്ചേംബറുകളിൽ അടച്ചു. ഗ്യാസ് ചേംബറുകളിലെ ജൂതത്തടവുകാരെ ഒന്നൊന്നായി കൊല്ലുന്നതിനു പകരം വിഷവാതകം തുറന്നുവിട്ടുകൊണ്ട് കൂട്ടത്തോടെ ശ്വാസംമുട്ടിച്ചു കൊല്ലുകയെന്ന രീതിയാണവലംബിച്ചത്.
ഓഷ് വിറ്റ്സ്
നാസി ഭീകരതയെ സൂചിപ്പിക്കാനുള്ള ഒരു രൂപകം എന്ന നിലയ്ക്കാണ് ഇന്ന് 'ഓഷ്വിറ്റ്സ്' എന്ന വാക്കുപയോഗിക്കപ്പെടുന്നത്. പോളണ്ടിലെ ഏറ്റവും വലിയ ഗ്യാസ്ചേംബറായിരുന്ന ഓഷ്വിറ്റ്സിലേക്ക് എത്തിക്കുന്ന ജൂതരെ, നാസി ഡോക്ടർമാർ ആദ്യം വൈദ്യപരിശോധന നടത്തുമായിരുന്നു. അതിനു ശേഷം ഉടൻതന്നെ ശ്വാസംമുട്ടിച്ചുകൊല്ലേണ്ടവർ എത്ര, നിർബന്ധിത ജോലിയെടുപ്പിക്കേണ്ടവർ എത്ര എന്നു തരംതിരിക്കുകയായിരുന്നു പതിവ്. വൃദ്ധരായ സ്ത്രീ-പുരുഷന്മാരെയും കുട്ടികളെയും ഉടനെ ശ്വാസംമുട്ടിച്ചുകൊല്ലുകയായിരുന്നു. ആരോഗ്യമുള്ളവരെ ക്യാമ്പുകളിലും ഫാക്ടറികളിലും അടിമപ്പണി ചെയ്യിച്ചിരുന്നു. അധ്വാനവും പട്ടിണിയും മൂലം ഗണ്യമായ ഒരു വിഭാഗം മരണത്തിനു കീഴടങ്ങി. ശേഷിക്കുന്നവരെ ആരോഗ്യം നശിച്ചുകഴിയുമ്പോൾ കൊന്നൊടുക്കി. ഓഷ് വിറ്റ്സ്, ചരിത്രത്തിൽ സമാനതകളില്ലാത്തവിധം നൃശംസനീയതയുടെ പ്രതീകമായി മാറുകയാണുണ്ടായത്. മനുഷ്യരിലെ എല്ലാ സർഗാത്മകതയെയും വറ്റിക്കുന്നതും എല്ലാ പ്രത്യാശകളും ഇല്ലാതാക്കുന്നതുമായിരുന്ന 'ഓഷ്വിറ്റ്സ്' മനുഷ്യന്റെ ചിന്തയെയും ഭാവനയെയും നടുക്കുക മാത്രമല്ല മരവിപ്പിക്കുക കൂടിയാണ് ചെയ്തിരുന്നത്. ഓഷ് വിറ്റ്സ് പോലൊരു ഭീകരസംഭവത്തിന്റെ പ്രത്യാഘാതത്തെ അതിജീവിക്കുവാൻ മനുഷ്യഭാവനയ്ക്കാവുമോ എന്ന ഉത്കണ്ഠയാണ് വിഖ്യാത ജർമൻ ചിന്തകനായ അഡോണോയെക്കൊണ്ട് 'ഓഷ്വിറ്റ്സിനുശേഷം കവിതയോ' എന്ന ചോദ്യം ചോദിപ്പിച്ചത്. എന്നാൽ പോൾ സെല്ലാൻ നല്കിയ മറുപടി അശുഭകാലങ്ങളിൽ അശുഭകാലത്തെക്കുറിച്ചുള്ള കവിതയുണ്ടാകും എന്നായിരുന്നു.
ഹോളോകോസ്റ്റ്
60 ലക്ഷത്തിലധികം യഹൂദരെ നാസിഭരണകൂടം ആസൂത്രിതമായി കൂട്ടക്കൊല ചെയ്ത സംഭവത്തെയാണ് ഹോളോകോസ്റ്റ് എന്നതുകൊണ്ടു വിവക്ഷിക്കുന്നത്. കമ്യൂണിസ്റ്റുകാർ, ലൈംഗിക ന്യൂനപക്ഷങ്ങൾ, ജിപ്സികൾ, വികലാംഗർ, യുദ്ധത്തടവുകാർ, യഹോവയുടെ സാക്ഷികൾ, ഇതര രാഷ്ട്രീയ-മത ന്യൂനപക്ഷങ്ങൾ തുടങ്ങിയ വിഭാഗങ്ങൾക്കെതിരെ നാസികൾ നടത്തിയ പീഡനങ്ങൾകൂടി ഹോളോകോസ്റ്റിന്റെ നിർവചനത്തിൽ ഉൾപ്പെടുത്തണമെന്നുവാദിക്കുന്ന ചരിത്രപണ്ഡിതന്മാരുമുണ്ട്. സമകാലീന, ചരിത്രവിജ്ഞാനീയത്തിൽ, ഹോളോകോസ്റ്റ് പഠനങ്ങൾ ഒരു സവിശേഷ പഠനപദ്ധതിയായി അംഗീകരിക്കപ്പെട്ടിട്ടുണ്ട്. ക്രൂരത, തിന്മ തുടങ്ങിയ വാക്കുകൾകൊണ്ടു വിശേഷിപ്പിക്കാനാവാത്തതാണ് ഹോളോകോസ്റ്റിന്റെ വ്യാപ്തി. ഹോളോകോസ്റ്റിനെ അതിജീവിച്ചവരുടെ സാക്ഷിമൊഴികളാണ് ഹോളോകോസ്റ്റ് പഠനപദ്ധതിയുടെ പ്രധാന ഉപാദാനസാമഗ്രി. നാസി കുറ്റവാളികൾക്ക് ഇത്രയധികം ക്രൂരത ഇത്രത്തോളം ആസൂത്രിതവും സംഘടിതവുമായി നടപ്പാക്കാൻ കഴിഞ്ഞു എന്നത് ക്രൂരതയെയും തിന്മയെയും കുറിച്ചുള്ള യുക്തിബോധത്തിന് ഇപ്പോഴും വിശദീകരിക്കാനായിട്ടില്ല. രണ്ടാം ലോകയുദ്ധത്തിലെ യുദ്ധക്കുറ്റവാളികൾക്കെതിരെ സഖ്യകക്ഷികൾ നടത്തിയ വിചാരണ ന്യൂറം ബർഗ് വിചാരണ എന്നറിയപ്പെടുന്നു. 25 നാസി തലവന്മാരായിരുന്നു പ്രതികൾ. 1945 ഒക്ടോബർ 18-ന് ബർളിനിൽ ആദ്യം പൊതുവിചാരണ ആരംഭിച്ചു. 1946-ലാണ് വിചാരണകൾ അവസാനിച്ചത്. ജർമനിയിലെ ന്യൂറംബെർഗ് പട്ടണത്തിലായിരുന്നു വിചാരണക്കോടതി പ്രവർത്തിച്ചിരുന്നത്. കുറ്റകൃത്യങ്ങളുടെയും ശിക്ഷാവിധികളുടെയും ചരിത്രത്തിൽ സമാനതകളില്ലാത്തതാണ് ന്യൂറംബർഗ് വിചാരണകൾ.
കുറ്റകൃത്യത്തെക്കുറിച്ചുള്ള സാധാരണ നിയമശാസ്ത്രവ്യവഹാരങ്ങളെ അതിശയിക്കുന്ന നാസി കുറ്റങ്ങൾക്ക്, നിയമശാസ്ത്രപരമായ ശിക്ഷ മതിയാവില്ലെന്നാണ് വിഖ്യാതചിന്തകയായ ഹന്ന അരന്റ് അഭിപ്രായപ്പെട്ടത്. എന്നാൽ വധശിക്ഷയിൽക്കവിഞ്ഞ ശിക്ഷയൊന്നും ചരിത്രത്തിൽ ഇല്ലതാനും. അതിനാൽ, നാസി കുറ്റകൃത്യങ്ങളുമായി തുലനം ചെയ്യുമ്പോൾ, വധശിക്ഷപോലും നിസ്സാരമായി മാറുന്നു. നാസി കുറ്റങ്ങളും നിയമശാസ്ത്രം വിധിച്ചിട്ടുള്ള പരമാവധി ശിക്ഷയും തമ്മിലുള്ള വൈപരീത്യത്തിലേക്കാണ് ഇത് വിരൽചൂണ്ടുന്നത്. ജൂതഹത്യകൾക്കു നേതൃത്വം കൊടുത്തവരിൽ പ്രധാനിയായ ഐഷ്മാന്റെ വിചാരണയെക്കുറിച്ച് ഹന്ന അരന്റ് ചർച്ചചെയ്യുന്നുണ്ട്. ന്യൂറംബർഗ് വിചാരണക്കോടതിയെ 'പരമപുച്ഛ'ത്തോടെയാണ് ഐഷ്മാൻ സമീപിച്ചത്. കാരണം, തന്റെ പ്രവൃത്തികൾ ജർമനിയുടെ രക്ഷകദൗത്യമായിരുന്നുവെന്നും 'മഹത്കർമ'ങ്ങളായിരുന്നുവെന്നുമായിരുന്നു ഐഷ്മാന്റെ വാദം. ആര്യവംശമഹിമയ്ക്കുവേണ്ടി നടത്തിയ ജൂതക്കശാപ്പുകളെ വെറും കുറ്റകൃത്യങ്ങളായിക്കാണുന്ന വിചാരണക്കോടതിയുടെ നിസ്സാരതയെ സഹതാപത്തോടെയും പരിഹാസത്തോടെയും കാണുന്ന മുഖഭാവമായിരുന്നു ഐഷ്മാൻ കോടതിമുറിയിൽ പ്രദർശിപ്പിച്ചത്. ഐഷ്മാനെപ്പോലുള്ള നാസികുറ്റവാളികളെ കൈകാര്യം ചെയ്യുമ്പോൾ മനുഷ്യനിർമിതമായ നിയമ ശാസ്ത്രപദ്ധതികളുടെ പരിമിതികളെക്കുറിച്ചാണ് ഹന്ന അരന്റ് സൂചിപ്പിച്ചത്.
ഇത്താ
മാലിദ്വീപ് റിപ്പബ്ലിക്കിലെ അലിഫ് ധാൽ അറ്റോളിലെ കോൺറാഡ് മാലിദ്വീപ് രംഗലി ദ്വീപിൽ സമുദ്രനിരപ്പിൽ നിന്ന് 5 മീറ്റർ (16 അടി) താഴെയായി സ്ഥിതിചെയ്യുന്ന കടലിനടിയിലുള്ള ഒരു റെസ്റ്റോറന്റാണ് ദിവെഹി ഭാഷയിൽ മുത്തുകളുടെ അമ്മ എന്നറിയപ്പെടുന്ന ഇത്താ.
അവലോകനം
5-ബൈ -9-മീറ്റർ (16 മുതൽ 30 അടി വരെ) ആർ-കാസ്റ്റ് അക്രിലിക് ഘടനയിൽ നിർമ്മിച്ചിരിക്കുന്ന സുതാര്യമായ മേൽക്കൂരയിൽ 270 ° ജലത്തിനടിയിലെ പനോരമിക് കാഴ്ച നൽകുന്നു. ന്യൂസിലാന്റ് ആസ്ഥാനമായുള്ള ഡിസൈൻ കൺസൾട്ടൻസിയായ എം.ജെ. മർഫി ലിമിറ്റഡാണ് ഈ റെസ്റ്റോറന്റ് രൂപകൽപ്പന ചെയ്ത് നിർമ്മിച്ചത്. 2005 ഏപ്രിലിൽ ഇത് തുറന്നുപ്രവർത്തനമാരംഭിക്കുകയും ലോകത്തിലെ ആദ്യത്തെ കടലിനടിയിലുള്ള റെസ്റ്റോറന്റ് എന്ന് സ്വയം വിശേഷിപ്പിക്കുകയും ചെയ്തു. റെസ്റ്റോറന്റിൽ വിളമ്പുന്ന ഭക്ഷണം കാലങ്ങളായി മാറിയിട്ടുണ്ട്. ഏഷ്യൻ സ്വാധീനമുള്ള സമകാലീന യൂറോപ്യൻ ഭക്ഷണം എന്ന് അടുത്തിടെ വിശേഷിപ്പിക്കപ്പെട്ടു.
ഒരു ജെട്ടിയുടെ അറ്റത്തുള്ള ഒരു പവലിയനിലെ സർപ്പിളാകൃതിയിലുള്ള പടിക്കെട്ടിലൂടെയാണ് ഇത്തായിലേയ്ക്ക് പ്രവേശിക്കുന്നത്. 2004-ലെ ഇന്ത്യൻ മഹാസമുദ്ര ഭൂകമ്പത്തെത്തുടർന്നുണ്ടായ സുനാമിയിൽ സ്റ്റെയർകേസ് പ്രവേശന കവാടത്തിൽ നിന്ന് 0.31 മീറ്റർ (1 അടി 0 ഇഞ്ച്) ഉയരത്തിൽ എത്തിയെങ്കിലും റെസ്റ്റോറന്റിന് കേടുപാടുകൾ സംഭവിച്ചിരുന്നില്ല.
സ്വകാര്യ പാർട്ടികൾക്കും വിവാഹങ്ങൾക്കും റെസ്റ്റോറന്റ് ഉപയോഗിക്കുന്നു. 2010 ഏപ്രിലിൽ, ഇത്തായുടെ അഞ്ചാം വാർഷികം ആഘോഷിക്കുന്നതിന്റെ ഭാഗമായി, റെസ്റ്റോറന്റിനെ ഒറ്റരാത്രി ബുക്ക് ചെയ്യാൻ സാധിച്ചിരുന്നു. ഈ "അണ്ടർവാട്ടർ സ്യൂട്ട്" പ്രമോഷൻ 2011 ഏപ്രിൽ വരെ തുടർന്നിരുന്നു.
പുറത്തേക്കുള്ള കണ്ണികൾ
വർഗ്ഗം:മാലിദ്വീപിലെ വിനോദസഞ്ചാര കേന്ദ്രങ്ങൾ
വേലിത്തത്ത
ആഫ്രിക്കയിലും അറേബ്യൻ രാജ്യങ്ങളിലും ഏഷ്യയിലും കണ്ടു വരുന്ന ഒരു പക്ഷിയാണ് വേലിത്തത്ത (English: Bee-eater). നാലിനം വേലിത്തത്തകളെയാണ് കേരളത്തിൽ കണ്ടുവരുന്നത്. അതിൽത്തന്നെ രണ്ടിനങ്ങളാണ് ഏറെ സാധാരണം. ചെറു പ്രാണികളും പാറ്റകളും തുമ്പികളും മറ്റുമാണ് ഭക്ഷണം.
നാട്ടുവേലിത്തത്ത
മണ്ണാത്തിപ്പുള്ളിനോളം വലിപ്പം. പ്രധാന നിറം പച്ചയാണ്. തലയുടെ മുകൾ‍ഭാഗത്ത് ചുവപ്പു കലർന്ന ഇളം തവിട്ടു നിറം. താടിയും തൊണ്ടയും നീല നിറം. കൊക്കിൽ നിന്നും കണ്ണിലൂടെ കടന്നു പോവുന്നൊരു കറുത്ത വരയും മാറിന്നല്പം മുകളിലായി മറ്റൊരു കറുത്ത വരയും കാണാം. വാലിനറ്റത്ത് മിക്കവാറും കാലങ്ങളിൽ രണ്ടിഞ്ച് നീളം വരുന്ന രണ്ട് കമ്പിത്തൂവലുകൾ കാണാം. വർഷത്തിൽ ഒരിക്കൽ ഈ തൂവലുകൾ കൊഴിഞ്ഞു പോവുകയും വീണ്ടും അല്പകാലത്തിനകം മുളച്ചു വരികയും ചെയ്യാറുണ്ട്. കുഞ്ഞുങ്ങൾക്ക് ഈ തൂവലുകൾ ഉണ്ടാവുകയില്ല.
വലിയ വേലിത്തത്ത
നാട്ടുവേലിത്തത്തയുടെ ഏകദേശം ഒന്നര മടങ്ങ് വലിപ്പം. അരയ്ക്കു താഴെ വാലുൾപ്പടെ കടും നീല നിറം. താടിയും തൊണ്ടയും മഞ്ഞയോടടുത്ത തവിട്ടു നിറം. സെപ്റ്റംബറ് മുതൽ ഏപ്രിൽ വരെയുള്ള കാലത്തു മാത്രമേ കേരളത്തിൽ ഈ പക്ഷിയെ കാണാറുള്ളു. ഏപ്രിൽ മാസത്തോടെ ഇവ പ്രജനനാർത്ഥം വടക്കേ ഇന്ത്യയിലേക്കു പോകും.
ഇവയ്ക്കു പുറമേ ചെന്തലയൻ വേലിത്തത്ത(Chestnut-headed Bee-eater), കാട്ടു വേലിത്തത്ത(BlueBearded Bee-eater) എന്നീയിനങ്ങളെയും അപൂർവമായി കണ്ടു വരാറുണ്ട്.
സാദൃശ്യമുള്ള മറ്റു പക്ഷികൾ
വർഗ്ഗം:പക്ഷികൾ
കെർമോഡ് കരടി
അമേരിക്കൻ കറുത്ത കരടിയുടെ ഒരു ഉപജാതിയാണ് സ്പിരിറ്റ് ബിയർ എന്ന പേരിലും അറിയപ്പെടുന്ന കെർമോഡ് കരടി (Ursus americanus kermodei) കാനഡയിലെ ബ്രിട്ടീഷ് കൊളംബിയയിലെ മധ്യ, വടക്കൻ തീരപ്രദേശങ്ങളിലാണ് സാധാരണയായി ഇവ കാണപ്പെടുന്നത് (പ്രത്യേകിച്ച് ബ്രിട്ടീഷ് കൊളംബിയയിൽ). ബ്രിട്ടീഷ് കൊളംബിയയുടെ ഔദ്യോഗിക പ്രവിശ്യാ സസ്തനിയാണിത്. മിക്ക കെർമോഡ് കരടികളും കറുത്തവയാണെങ്കിലും പൂർണ്ണമായും വെളുത്തവയുമുണ്ട്. സ്പിരിറ്റ് ബിയർ എന്നറിയപ്പെടുന്ന വെളുത്ത കരടികൾ ബ്രിട്ടീഷ് കൊളംബിയയിലെ മൂന്ന് ദ്വീപുകളായ ഗ്രിബെൽ, പ്രിൻസസ് റോയൽ, റോഡറിക് എന്നിവിടങ്ങളിൽ പൊതുവായി കാണപ്പെടുന്നു. ഇവിടെ 10-20% കരടികളും വെളുത്തതാണ്. പ്രദേശത്തെ തദ്ദേശവാസികൾ പറഞ്ഞുകേട്ടതനുസരിച്ച് കെർമോഡ് കരടികൾക്ക് പ്രമുഖമായ ഒരു പദവിയുണ്ട്. നാഷണൽ ജിയോഗ്രാഫിക് ഡോക്യുമെന്ററിയിലും അവയെ പ്രത്യേകം എടുത്തുകാട്ടുന്നു.
വിവരണം
റോയൽ ബി.സി മ്യൂസിയത്തിന്റെ മുൻ ഡയറക്ടർ ഫ്രാങ്ക് കെർമോഡിനോടുള്ള ആദരവിന്റെ ഭാഗമായിട്ടാണ് കെർമോഡ് കരടിയ്ക്ക് നാമകരണം നൽകിയിരിക്കുന്നത്. ഉപജാതികളെക്കുറിച്ച് ഗവേഷണം നടത്തിയ അദ്ദേഹം സുവോളജിസ്റ്റായ വില്യം ഹോർണഡെയുടെ സഹപ്രവർത്തകനായിരുന്നു. ഇന്ന്, കെർമോഡ് എന്ന പേര് ഉച്ചരിക്കുന്നത്  എന്നാണ്. കെർ‌മോഡ് കുടുംബപ്പേരിലെ ഉച്ചാരണത്തിൽ നിന്ന് ഇത് വ്യത്യസ്തമാണ്. ഇത് ഐൽ ഓഫ് മാൻ ദ്വീപിൽ നിന്നാണ് ഉത്ഭവിച്ചത്.
വെളുത്ത കെർമോഡ് കരടികൾക്ക് നിറക്കൂടുതൽ ഉള്ള ചർമ്മവും കണ്ണുകളും ഉണ്ടെങ്കിലും അവ ആൽബിനിസം കാണിക്കുന്ന ആൽബിനോകളല്ല. മറിച്ച്, എംസി 1 ആർ (MC1R) ജീനിൽ ഒറ്റയായ നോൺ-സിനോമസ് ന്യൂക്ലിയോടൈഡ് പകരം വയ്ക്കുന്നതിലൂടെ മെലാനിൻ ഉത്പാദിപ്പിക്കപ്പെടാതിരിക്കാൻ കാരണമാകുന്നു. ഈ മ്യൂട്ടന്റ് ജീൻ പിൻവാങ്ങുന്ന പ്രവണതയുള്ളതിനാൽ ഈ പരിവർത്തനത്തിന്റെ രണ്ട് പകർപ്പുകൾ കെർമോഡ് വഹിക്കുന്നു. പ്രവർത്തനരഹിതമായ ജീൻ ഉള്ള കരടികൾ വെളുത്തതായി കാണപ്പെടുന്നു. അതേസമയം ഒരു പകർപ്പ് ഉള്ള കരടികളോ പകർപ്പുകൾ ഇല്ലാത്തതോ കറുത്തതായി കാണപ്പെടുന്നു. ഈ രണ്ട് കറുത്ത കരടികളും ഭിന്നശേഷിയുള്ളവരാണെങ്കിൽ, രണ്ട് കറുത്ത കരടികൾക്ക് ഇണചേരാനും ഒരു വെളുത്ത കുഞ്ഞ് ഉത്പാദിപ്പിക്കാനും കഴിയും. ഇത് മ്യൂട്ടന്റ് എംസി 1 ആർ ജീനിന്റെ ഒരു പകർപ്പ് വഹിക്കുന്നു. കൂടാതെ കുഞ്ഞിന് പാരമ്പര്യമായി രണ്ട് മ്യൂട്ടന്റ് ജീനുകളും ലഭിക്കുന്നു. വെളുത്ത കെർമോഡ് കരടികളുമായി കൂടുതൽ പ്രജനനം നടത്തുന്നുവെന്നും കറുത്ത കെർമോഡ് കരടികൾ കറുത്ത കെർമോഡ് കരടികളുമായി കൂടുതൽ പ്രജനനം നടത്തുന്നുവെന്നും പോസിറ്റീവ് ജനിതക പഠനങ്ങൾ പോസിറ്റീവ് അസോർട്ടേറ്റീവ് ഇണചേരൽ എന്ന പ്രതിഭാസത്തിൽ നിന്ന് കണ്ടെത്തി.
കെർമോഡ് കരടികൾ വർഷത്തിൽ ഭൂരിഭാഗവും മിശ്രഭുക്കാണ്. അവ പ്രധാനമായും ശരത്കാലത്ത് സസ്യങ്ങളും സരസഫലങ്ങളും കഴിച്ച് ഉപജീവിക്കുന്നെങ്കിലും കുടിയേറ്റസമയത്ത് അവയ്ക്ക് സാൽമൺ മത്സ്യങ്ങളെ വേട്ടയാടേണ്ടിവരുന്നു. പകൽ സമയത്ത്, സാൽമൺ മത്സ്യം പിടിച്ചെടുക്കുന്നതിൽ കറുത്ത കരടികളേക്കാൾ 35% കൂടുതൽ വിജയിക്കുന്നത് വെള്ള കരടികളാണ്. വലിയ സാൽമൺ തന്ത്രപൂർവ്വം മാറിക്കളയുന്നതിനാൽ കറുത്ത കരടികൾ വേട്ടയിൽ ഇടയ്ക്കിടെ സാൽമൺ വലിയ തോതിൽ ഒഴിവാക്കുന്നതിനാൽ വെളുത്ത കരടികൾക്ക് വലിയ തോതിൽ ഇരട്ടി നേട്ടമുണ്ടാകുന്നതായി ശാസ്ത്രജ്ഞർ കണ്ടെത്തി. കരടിയുടെ വെളുത്ത രോമങ്ങൾ കറുത്ത രോമങ്ങളേക്കാൾ മത്സ്യത്തിന് വെള്ളത്തിനടിയിൽ കാണാൻ പ്രയാസമാണ്. അതിനാൽ വെളുത്ത കരടിക്ക് മത്സ്യത്തെ എളുപ്പത്തിൽ പിടിക്കാൻ കഴിയുന്നു. ചില ദ്വീപുകളിൽ, വെളുത്ത കെർമോഡ് കരടികളുടെ രോമങ്ങളിൽ കൂടുതൽ സമുദ്രത്തിൽ നിന്നുള്ള പോഷകങ്ങൾ കണ്ടെത്തിയിരുന്നു. ഇത് വെളുത്ത കെർമോഡ് കരടികൾ കറുത്ത കെർമോഡ് കരടികളേക്കാൾ കൂടുതൽ സാൽമൺ കഴിക്കുന്നുവെന്ന് സൂചിപ്പിക്കുന്നു.
ആവാസവ്യവസ്ഥ
പ്രിൻസെസ് റോയൽ ഐലന്റ് മുതൽ ബ്രിട്ടീഷ് കൊളംബിയയിലെ പ്രിൻസ് റൂപർട്ട് വരെയും ബ്രിട്ടീഷ് കൊളംബിയയിലെ ഹാസെൽട്ടൺ ഉൾനാടൻ തീരം വരെയുമാണ് യു. എ. കെർമോഡി ഉപജാതികൾ വ്യാപിച്ചിട്ടുള്ളത്. സിംഷിയാനിക് ഭാഷകളിൽ ഇത് മോക്സ്ഗ്മോൾ എന്നാണ് അറിയപ്പെടുന്നത്. 2006 ഫെബ്രുവരിയിൽ സ്പീച്ച് ഫ്രം ദി ത്രോൺ നിന്നുള്ള പ്രസംഗത്തിൽ ബ്രിട്ടീഷ് കൊളംബിയയിലെ ലെഫ്റ്റനന്റ് ഗവർണർ കെർമോഡ് അഥവാ സ്പിരിറ്റ് ബിയറിനെ ബ്രിട്ടീഷ് കൊളംബിയയുടെ ഔദ്യോഗിക മൃഗമായി നിയമിക്കാനുള്ള സർക്കാരിന്റെ ഉദ്ദേശ്യം പ്രഖ്യാപിച്ചു. ആ വർഷം ഏപ്രിലിൽ ഇത് അംഗീകരിച്ചു. ഒരു ആൺ കെർമോഡ് കരടിക്ക് 225 കിലോഗ്രാം (496 പൗണ്ട്) അല്ലെങ്കിൽ അതിൽ കൂടുതൽ വരെ എത്താം. പരമാവധി ഭാരം 135 കിലോഗ്രാം (298 പൗണ്ട്) ഉള്ള പെൺ കരടി വളരെ ചെറുതാണ്. നിവർന്നുനിന്നാൽ 180 സെന്റിമീറ്റർ (71 ഇഞ്ച്) വരെ ഉയരമുണ്ട്.
എൻ‌ബ്രിഡ്ജ് നോർത്തേൺ ഗേറ്റ്‌വേ പൈപ്പ്‌ലൈനുകളുടെ ആസൂത്രിതമായ വഴി ഗ്രേറ്റ് ബിയർ മഴക്കാടുകൾക്ക് സമീപത്തുകൂടെ കടന്നുപോകുന്നതിനാൽ അതിൽ നിന്ന് കരടിയുടെ ആവാസവ്യവസ്ഥ അപകടത്തിലാകാൻ സാധ്യതയുണ്ടെന്ന് കണ്ടെത്തിയിരുന്നു. Gitgaʼat ഉൾപ്പെടെയുള്ള തദ്ദേശീയ ഗ്രൂപ്പുകൾ പൈപ്പ് ലൈനിനെ എതിർത്തു. എൻ‌ബ്രിഡ്ജ് നോർത്തേൺ ഗേറ്റ്‌വേ പൈപ്പ് ലൈൻ 2016-ൽ ഫെഡറൽ സർക്കാർ നിരസിച്ചു.
സംരക്ഷണം
കെർമോഡ് കരടിയെ വംശനാശഭീഷണി നേരിടുന്ന ഒരു ഇനമായി പട്ടികപ്പെടുത്തിയിട്ടില്ലെങ്കിലും, കരടിയുടെ സാംസ്കാരിക പ്രാധാന്യം കാരണം അപൂർവ്വമായ ഉപജാതികളുടെ ജനസംഖ്യ നിലനിർത്തുന്നതിന് ഗണ്യമായ സംരക്ഷണ ശ്രമങ്ങൾ നടന്നിട്ടുണ്ട്. ഓയിൽ പൈപ്പ് ലൈനുകൾ മൂലമുള്ള ആവാസവ്യവസ്ഥയുടെ നാശവും ട്രോഫിക്കുവേണ്ടിയുള്ള കറുത്ത കരടികളുടെ വേട്ടയാടലും കെർമോഡ് കരടിയുടെ പ്രധാന ഭീഷണിയായി കണക്കാക്കുന്നു.
കെർമോഡ് കരടിയുടെ പ്രോട്ടീൻ ഉപഭോഗത്തിന്റെ ഭൂരിഭാഗവും മോശം സീസണിൽ ലഭിക്കുന്ന സാൽമണിൽ നിന്നാണ് ലഭിക്കുന്നത്. പൈപ്പ് ലൈൻ ചോർച്ച പരിസ്ഥിതി വ്യവസ്ഥകളെ മലിനമാക്കുന്നതിലൂടെ സാൽമൺ ജനസംഖ്യയ്ക്ക് നാശമുണ്ടാക്കുക്കുന്നു ഇത് കരടികളെ മാത്രമല്ല, മുഴുവൻ ആവാസവ്യവസ്ഥയെയും ബാധിക്കുന്നതു കാരണം സാൽമൺ ഒരു കീസ്റ്റോൺ ഇനമായി കരുതുന്നു. മാത്രമല്ല ജല-ഭൂപ്രദേശങ്ങളിലെ പോഷക ഉപഭോഗത്തിന് ഇത് പ്രധാനമാണ്. സാൽമൺ മുട്ടയിടുന്ന സമയത്ത് വനത്തിലുടനീളമുള്ള കരടിയെപ്പോലുള്ള വേട്ടക്കാരുടെ ജീർണ്ണിച്ച അവശിഷ്‌ടങ്ങളിൽ നിന്ന് ജലത്തിലൂടെ ഒഴുകിവരുന്ന പോഷകങ്ങൾ ലഭിക്കുന്നു. 2016 നവംബർ 26 വരെ, ഗ്രേറ്റ് ബിയർ മഴക്കാടുകളുടെ ഏറ്റവും വലിയ ഭീഷണി എൻ‌ബ്രിഡ്ജ് നോർത്തേൺ ഗേറ്റ്‌വേ പൈപ്പ് ലൈനുകളായിരുന്നു. പക്ഷേ കനേഡിയൻ പ്രധാനമന്ത്രി ജസ്റ്റിൻ ട്രൂഡോ കനേഡിയൻ സർക്കാരിനെ കോടതിയിലെത്തിച്ച് കേസ് വിജയിച്ചതിന് ശേഷം പദ്ധതി നിർത്തിവച്ചു. പകരം ട്രൂഡോ രണ്ട് വ്യത്യസ്ത പൈപ്പ് ലൈനുകൾക്ക് അംഗീകാരം നൽകി. കിന്റർ മോർഗൻ ട്രാൻസ് മൗണ്ടെയ്ൻ എക്സ്പാൻഷൻ പ്രോജക്റ്റ്, എൻ‌ബ്രിഡ്ജ് പൈപ്പ് ലൈൻ എന്നിവ ബ്രിട്ടീഷ് കൊളംബിയ തീരത്തെയോ ഗ്രേറ്റ് ബിയർ മഴക്കാടുകളെയോ ബാധിക്കില്ലെന്ന് കരുതപ്പെടുന്നു.
2012-ൽ തീരദേശ പ്രഥമ രാഷ്ട്രങ്ങൾ തങ്ങളുടെ കരടികളെ ഗ്രേറ്റ് ബിയർ മഴക്കാടുകളിൽ നിന്നു പിടിക്കുന്ന ട്രോഫി വേട്ടയാടൽ നിരോധിച്ചു. എന്നിരുന്നാലും, ബ്രിട്ടീഷ് കൊളംബിയ സർക്കാർ അതിന് അനുകൂലമായിരുന്നില്ല. ഈ സമ്പ്രദായം അവസാനിപ്പിക്കാനുള്ള പൊതു സമ്മർദ്ദത്തെത്തുടർന്ന് 2017 നവംബർ 30 ന് ബ്രിട്ടീഷ് കൊളംബിയ സർക്കാർ ഗ്രേറ്റ് ബിയർ മഴക്കാടുകളിൽ അൽപം ചാരനിറമായ കരടികളുടെ ട്രോഫി വേട്ടയാടൽ നിരോധിച്ചു. പക്ഷേ കറുത്ത കരടികളെ വേട്ടയാടുന്നത് നിയമപരമായി ഇപ്പോഴും തുടരുന്നു. കറുത്ത കരടികളാണ് കെർമോഡ് കരടികളുടെ മാതൃ ഇനം. കൊല്ലപ്പെട്ട ഓരോ കരടികളും പിൻവാങ്ങുന്ന അപൂർവ്വമായ ജീൻ വഹിച്ചേക്കാം. അതിനാൽ കെർമോഡ് കരടികളെ ജനിതകമായി ഉത്പാദിപ്പിക്കുന്നു. അതിനാൽ, കറുത്ത കരടികളെ വേട്ടയാടുന്നത് കെർമോഡ് കരടി ജനസംഖ്യയ്ക്ക് ഭീഷണിയാണ്. വേട്ടയാടലിനെ സംബന്ധിച്ച കൂടുതൽ ആശങ്കകൾ ഉണ്ടാകുന്നത് വേട്ടയാടൽ നിരോധനം നടപ്പിലാക്കുന്ന വന്യജീവി ഉദ്യോഗസ്ഥരുടെ കുറവാണ്. ഇത് വേട്ടയാടലിന് ഒരു കാരണമാകുന്നു. പ്രകൃതി വിഭവങ്ങളുടെ ഇടിവ് കാരണവും പ്രത്യേകിച്ച് കാലാവസ്ഥാ വ്യതിയാനത്തിനും അമിത മത്സ്യബന്ധനത്തിനും വിധേയമാകുന്നതിനാൽ സാൽമൺ ജനസംഖ്യ കുറയുന്നതിലൂടെ ചാരനിറമായ കരടികൾ കെർമോഡ് കരടി ജനസംഖ്യയ്ക്കും ഭീഷണിയാണ്. ആക്രമണാത്മകമല്ലാത്ത ഹെയർ-ലൈൻ കെണികൾ ഉപയോഗിച്ച് ശാസ്ത്രജ്ഞർ തീരങ്ങളിലും മഴക്കാടുകളിലും ചാരനിറമായ കരടികളുടെ ചലനം കണ്ടെത്തി. ചാരനിറമായ കരടികൾ കറുത്ത കരടികളുടെയും കെർമോഡ് കരടികളുടെയും സാൽമൺ തീറ്റ മൈതാനങ്ങളിലേക്കും നീങ്ങുന്നുവെന്ന് അവർ കണ്ടെത്തി. ഇത് കെർമോഡിന്റെയും മറ്റ് കറുത്ത കരടികളുടെയും തീറ്റയെ തടസ്സപ്പെടുത്തുന്നതു കാരണം ചാരനിറമായ കരടികൾ വന്നുകഴിഞ്ഞാൽ അവ പലപ്പോഴും പിൻവാങ്ങുന്നു.
സ്പിരിറ്റ് ബിയറുകളുടെ സംരക്ഷണത്തിനുള്ള ഏറ്റവും വിജയകരമായ മാർഗ്ഗങ്ങളിലൊന്ന് ഇക്കോടൂറിസത്തിന്റെ ഒരു രൂപമായ സ്പിരിറ്റ് ബിയർ ലോഡ്ജ് ആണ്. ലോഡ്ജ് ക്ലെംതു ഇന്ത്യൻ റിസർവിന്റെ സമ്പദ്‌വ്യവസ്ഥയെ ഉത്തേജിപ്പിക്കുകയും ബ്രിട്ടീഷ് കൊളംബിയ കരടികളെക്കുറിച്ച് പൊതുജനത്തിന് വിദ്യാഭ്യാസവും അവബോധവും നൽകുകയും ചെയ്തു. ലോഡ്ജ് ലോകമെമ്പാടുമുള്ള സന്ദർശകർക്ക് കരടികളെ കാണാൻ അവസരം നൽകുന്നു. കരടിയുടെ ശവങ്ങൾ കാണുന്നത് നിരീക്ഷകരെ അസ്വസ്ഥരാക്കുകയും ചെയ്തതിനാൽ വേട്ടയാടൽ ലോഡ്ജിൽ വെല്ലുവിളികൾ സൃഷ്ടിച്ചു. വേട്ടയാടലിൽ നിന്നും കരടിയെ കൂടുതൽ ജാഗ്രത പുലർത്തുന്നു. അവയെ കണ്ടെത്താൻ പ്രയാസവുമാണ്. എന്നിരുന്നാലും, വേട്ടയാടലിനേക്കാൾ വളരെയധികം സാമ്പത്തികവും പാരിസ്ഥിതികവുമായ നേട്ടങ്ങൾ കൊണ്ടുവന്നിട്ടുള്ളതിനാൽ, ഇക്കോടൂറിസം നിലനിൽക്കുകയും ബ്രിട്ടീഷ് കൊളംബിയയിൽ കരടി ട്രോഫി വേട്ടയെ പൂർണ്ണമായി നിരോധിക്കുകയും ചെയ്തു.
തടവിലാക്കപ്പെട്ട കെർമോഡ്
2012 ഒക്ടോബറിൽ, ബിസിയിലെ കംലൂപ്സിലെ ബ്രിട്ടീഷ് കൊളംബിയ വൈൽഡ്‌ലൈഫ് പാർക്കിൽ ഒരു കെർമോഡ് കരടിയെ പാർപ്പിക്കുമെന്ന് പ്രഖ്യാപിച്ചിരുന്നു. ബന്ദികളിലെ കരടി ഉപജാതികളിൽ നിന്നുള്ള ഇല്ലാതായികൊണ്ടിരിക്കുന്ന ഒരു ഇനമാണിതെന്ന് വിശ്വസിക്കപ്പെടുന്നു. വടക്കുപടിഞ്ഞാറൻ ബ്രിട്ടീഷ് കൊളംബിയയിൽ ടെറസിനടുത്തുള്ള ടെറസ് പർവ്വതത്തിനരികിൽ ഉപേക്ഷിച്ച നിലയിൽ കണ്ടെത്തിയ ഒരാണ്ട്‌ പ്രായമായ കുട്ടിയായിരുന്നു അത്. അവനെ പുനരധിവസിപ്പിച്ച് കാട്ടിലേക്ക് വിട്ടയക്കാനുള്ള രണ്ട് ശ്രമങ്ങൾ പരാജയപ്പെട്ടതിനെത്തുടർന്ന്, അതിന്റെ ശുശ്രൂഷകർ ഇപ്പോൾ 'ക്ലോവർ' എന്ന് വിളിപ്പേരുള്ള കുട്ടിയെ പാർക്കിലേക്ക് അയച്ചു. സ്ഥലംമാറ്റത്തിനുള്ള സ്ഥാനാർത്ഥിയല്ലെന്ന് സംരക്ഷണ ഉദ്യോഗസ്ഥർ തീരുമാനിച്ചപ്പോൾ കരടിക്കുവേണ്ടി ഒരു ഇച്ഛാനുസൃത ഭവനം സൃഷ്ടിക്കാൻ പാർക്ക് പദ്ധതിയുണ്ടാക്കി. ഒരു തവണ കരടി അതിന്റെ താൽക്കാലിക സംരക്ഷണ വലയത്തിൽ നിന്ന് രക്ഷപ്പെട്ടിരുന്നു. കരടി സ്വന്തമായി അതിജീവിക്കാൻ പര്യാപ്തമാണെന്നും അവനെ സ്ഥലം മാറ്റി കാട്ടിലേക്ക് വിടണമെന്നും മൃഗസംരക്ഷണ ഗ്രൂപ്പായ ലൈഫ്ഫോഴ്സ് വിശ്വസിച്ചിരുന്നു. പ്രവിശ്യാ സർക്കാറിന്റെ കീഴിലുള്ള വന്യജീവി ഉദ്യോഗസ്ഥർ കരടിയുടെ ദീർഘദൂര സ്ഥലംമാറ്റത്തിന് ശ്രമിക്കുന്നതിനെതിരെ നിലപാട് പാലിച്ചു. അപകടസാധ്യതകൾ സാധ്യമായ നേട്ടങ്ങളെക്കാൾ ഉയർന്നതാണെന്ന് കണ്ടെത്തിയിരുന്നു. 2019 ജൂലൈ വരെ കരടി തടവിലായിരുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കയിലെ സസ്തനികൾ വർഗ്ഗം:കാനഡയിലെ സസ്തനികൾ
ആഗുല്ലാസ് പ്രവാഹം
ഇന്ത്യാസമുദ്രത്തിൽ ദക്ഷിണാഫ്രിക്കയുടെ കിഴക്കേ തീരത്തുകൂടി തെക്കുപടിഞ്ഞാറേക്കൊഴുകുന്ന സമുദ്രജലപ്രവാഹമാണ് അഗുല്ലാസ് പ്രവാഹം. ദക്ഷിണ-അക്ഷാംശങ്ങൾ 250 ക്കും 400 ക്കും ഇടയ്ക്ക് കരയിൽനിന്നും 480 കി.മീ. അകലംവരെയുള്ള സമുദ്രഭാഗത്താണ് ഈ കടലൊഴുക്ക് അനുഭവപ്പെടുന്നത്.
ഭൂഭ്രമണത്തിന്റെ ഫലമായി ദക്ഷിണാർധഗോളത്തിൽ കാറ്റുകൾ നേർദിശയിൽനിന്നും ഇടത്തോട്ടായി വ്യതിചലിക്കുന്നു. തെക്കുകിഴക്കൻ വാണിജ്യവാതങ്ങളുടെ പ്രഭാവംമൂലം മധ്യരേഖയ്ക്കു തെക്കുള്ള സമുദ്രഭാഗങ്ങളിൽ കിഴക്കുനിന്നും പടിഞ്ഞാറേക്ക് ജലപ്രവാഹം ഉണ്ടാകുന്നു. ഇതാണ് ദക്ഷിണ മധ്യരേഖീയ പ്രവാഹം എന്നറിയപ്പെടുന്നത്. ആഫ്രിക്കൻ തീരത്തെത്തുന്നതോടെ ഇതിന്റെ ഗതി വൻകരയ്ക്കു സമാന്തരമാവും. രണ്ടായി പിരിഞ്ഞൊഴുകുന്ന ഈ പ്രവാഹത്തിലെ ഒരു ഭാഗം മഡഗാസ്കർ ദ്വീപിനും (മലഗസി റിപ്പബ്ലിക്), ആഫ്രിക്കൻ തീരത്തിനും ഇടയ്ക്കുകൂടി ഒഴുകുന്നു; ഇതാണ് മൊസാംബിക് പ്രവാഹം. രണ്ടാമത്തെ പിരിവ് മഡഗാസ്കറിന്റെ കിഴക്കൻ തീരത്തുകൂടി തെക്കോട്ടു നീങ്ങുന്നു; ഈ പ്രവാഹങ്ങൾ വീണ്ടും കൂടിച്ചേർന്നാണ് ആഗുല്ലാസ് പ്രവാഹമായിത്തീരുന്നത്.
ഉഷ്ണമേഖലയിൽ ഉയർന്ന അക്ഷാംശങ്ങളിലേക്ക് ഒഴുകുന്നതിനാൽ ആഗുല്ലാസ് പ്രവാഹം ഉഷ്ണപ്രവാഹമാണ്. ഈ പ്രവാഹത്തിന്റെ ഒരു കൈവഴി ഗുഡ്ഹോപ്പ്മുനമ്പ് ചുറ്റി ദക്ഷിണ അറ്റ്ലാന്റിക്കിലേക്കൊഴുകുന്നു.
തമ്പുരാൻകണ്ടി അനന്തൻ
തലശ്ശേരിയിൽ കഴിഞ്ഞ നൂറ്റാണ്ടിന്റെ ആദ്യ ദശകത്തിൽ ജീവിച്ചിരുന്ന പ്രശസ്ത ക്രിക്കറ്റ് കളിക്കാരനാണ് തമ്പുരാൻകണ്ടി അനന്തൻ. ശ്രീലങ്കൻ ക്രിക്കറ്റ് ടീമിലെ ഇതിഹാസ താരമായിരുന്ന ശരവണമുത്തു തലശ്ശേരിയിൽ വച്ച് നടന്ന മത്സരത്തിൽ ഉച്ചഭക്ഷണത്തിനു മുമ്പ് മൈതാനത്തിന്റെ അകലെയുള്ള പള്ളിമുറ്റത്തേക്ക് പായിച്ച സിക്സറോടെ സെഞ്ച്വറി അടിച്ചപ്പോൾ. മറുപടി ബാറ്റിങിനു ഇറങ്ങിയ അനന്തൻ ലഞ്ചിനും ചായക്കുമിടയിൽ സെഞ്ച്വറി തികക്കുകയും പള്ളിമുറ്റത്തേക്ക് സിക്സർ അടിക്കുകയും ചെയ്തു. ഇന്ത്യൻ ഇലവനും യൂറോപ്യൻ ഇലവനും തമ്മിൽ 1944ൽ കണ്ണൂരിൽ വച്ച് നടന്ന മത്സരത്തിലും അനന്തൻ സെഞ്ച്വറി തികച്ചു.
ദേശീയപാത 744 (ഇന്ത്യ)
ദേശീയപാത 744 (പഴയ ദേശീയപാത 208), ദക്ഷിണേന്ത്യയിലെ ഒരു ദേശീയ പാതയാണ്‌. തമിഴ്നാട്ടിലെ തിരുമംഗലത്തെ കേരളത്തിലെ കൊല്ലവുമായി ബന്ധിപ്പിക്കുന്നു. ദേശീയ പാത 66-ൽ കൊല്ലത്തു നിന്നാരംഭിച്ച് തിരുമംഗലത്ത് വച്ച് ദേശീയ പാത 44-ൽ ചേരുന്നു. 206 കിലോമീറ്റർ നീളമുള്ള ഈ പാതയ്ക്ക് തമിഴ്നാട്ടിൽ 125 കി.മി.യും കേരളത്തിൽ 81 കി.മി.യും ഉണ്ട്.
നഗരങ്ങൾ
ദേശീയപാത 208 കടന്നു പോകുന്ന പ്രധാന നഗരങ്ങൾ മാർഗ്ഗം അനുസരിച്ച്.
കൊല്ലം, കുണ്ടറ, കൊട്ടാരക്കര, പുനലൂർ, ഇടമൺ, തെന്മല, ആര്യങ്കാവ്, പുളിയറ, ചെങ്കോട്ട, തെങ്കാശി, കടയനല്ലൂർ, പുളിയൻഗുഡി, വാസുദേവനല്ലൂർ, സിവഗിരി, രാജപാളയം, ശ്രീവില്ലിപുതൂർ, റ്റി. കല്ലുപ്പത്തി, തിരുമംഗലം.
എം.ശ്രീനാഥൻ
ജനനം 28 മെയ് 1964. മലയാള സർവ്വകലാശാലയിലെ അക്കാഥമിക് ഡീൻ. സൈദ്ധാന്തിക ഭാഷാശാസ്ത്രം,പ്രയുക്ത ഭാഷാശാസ്ത്രം,നരവംശഭാഷാശാസ്ത്രം,ഭാഷയും ജനിതകശാസ്ത്രവും-തുടങ്ങിയ മേഖലകളിൽ പരിജ്ഞാനം. 16 വർഷം ഭാരതസർക്കാരിൻറെ ആന്ത്രപ്പോളജിക്കൽ സർവ്വെയിൽ ഗവേഷകൻ,ദ്രാവിഡസർവ്വകലാശാലയിലെ ദ്രാവിഡ-കംപ്യൂട്ടർ ഭാഷാശസ്ത്രവിഭാഗത്തിൽ അസോസിയേറ്റ് പ്രൊഫസർ എന്നീനിലയിലും സേവനമനുഷ്ഠിച്ചിട്ടുണ്ട്. മലയാളസർവ്വകലാശാലയിലെ എഴുത്തച്ഛൻ പഠനകേന്ദ്രം ഡയറക്ടർ. ട്യൂബിംഗൻ സർവ്വകലാശാലയുടെ സഹായത്തോടെ ജർമനിയിൽ മലയാളസർവ്വകലാശാല സ്ഥാപിച്ച ഗുണ്ടർട്ട്ചെയറിൻറെ വിസിറ്റിംഗ് അക്കാദമിക്.
മലയാളസർവ്വകലാശാല അക്കാദമിക് കൌൺസിൽ അംഗം,ഗവേഷണ കൌൺസിൽ അംഗം, നിലവിൽ മലയാളസർവ്വകലാശാല പരീക്ഷാcontroller ആയുംസേവനമനുഷ്ടിക്കുന്നു.
പാശ്ചാത്യഭാഷാപഠനം,കേരളത്തിലെ ഭാഷകൾ,The jarawa language and culture,Dravidian Tribes and Languages,Album on Dravidian Tribes,Jarawa arts and Crafts in cognate Context .എന്നിവയാണ് പ്രധാനപ്പെട്ട കൃതികൾ.
1999-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
Malayalam films of 1998
ഡസ്റ്റിൻ ഹോഫ്മാൻ
ആദ്യകാലജീവിതം
ഹാരി ഹോഫ്മാന്റെയും (1908-1987) ലിലിയന്റെയും (ഗോൾഡ്; 1909-1982) രണ്ടാമത്തെ മകനായി കാലിഫോർണിയയിലെ ലോസ് ഏഞ്ചൽസിൽ 1937 ഓഗസ്റ്റ് 8-ന് ഡസ്റ്റിൻ ലീ ഹോഫ്മാൻ ജനിച്ചു. ഫർണിച്ചർ സെയിൽസ്മാൻ ആകുന്നതിന് മുമ്പ് അദ്ദേഹത്തിന്റെ പിതാവ് കൊളംബിയ പിക്ചേഴ്സിൽ പ്രൊപ്പ് സൂപ്പർവൈസറായി (സെറ്റ് ഡെക്കറേറ്റർ) ജോലി ചെയ്തിരുന്നു.
അവലംബം
വർഗ്ഗം:1937-ൽ ജനിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
സ്മാർട്ട്ബേഡ്
കുറഞ്ഞ ഭാരമുള്ളതും ഊർജ്ജോപയോഗത്തിൽ കാര്യക്ഷമതയുള്ളതുമായ പക്ഷിയുടെ രൂപത്തിലുള്ള ഒരു നൂതന റോബോട്ടാണ് സ്മാർട്ട്ബേഡ്. ഫെസ്റ്റോ ബയോനിക് ലേണിങ് നെറ്റ്വർക്കാണ് ഇത് വികസിപ്പിച്ചെടുത്തത്. ഈ റോബോട്ട് പക്ഷികളുടെ പറക്കാനുള്ള കഴിവിനെ പരമാവധി പ്രയോജനപ്പെടുത്തുന്നു.
പ്രവർത്തനരീതി
ഉയർന്നു പൊങ്ങാനും പറക്കാനും നിലത്തിറങ്ങാനും കഴിയുന്ന ഈ റോബോട്ടിനെ നിലത്തുനിന്ന് റിമോട്ട് കൺട്രോൾ വഴി തത്സമയം നിയന്ത്രിക്കാം. ശരീരത്തിൽ ഘടിപ്പിച്ച മോട്ടോറിന്റെ സഹായത്താൽ ചിറകടിച്ചാണ് സ്മാർട്ട്ബേഡ് പറക്കുന്നത്. വായുവിൽ ഉയർന്ന് കഴിഞ്ഞാൽ പറക്കലിന്റെ ഗതി വാൽ നിയന്ത്രിക്കും.
അവലംബം
വർഗ്ഗം:റോബോട്ടുകൾ
സമയ മേഖല
ഭൂമിയുടെ ഭ്രമണഫലമായുണ്ടാകുന്ന പ്രതിഭാസമാണ് സമയമേഖലകൾ. ഭൂമിയുടെ പടിഞ്ഞാറുനിന്നും കിഴക്കോട്ടുള്ള ഓരോ ഭ്രമണത്തിനും 24 മണിക്കൂർ എടുക്കുന്നു. അതായത് 150 രേഖാംശീയ ദൂരം സഞ്ചരിക്കുന്നതിന് ഒരു മണിക്കൂർ എടുക്കുന്നു. ഇങ്ങനെ കണക്കാക്കിയാൽ ഭൂമിയെ 150 ഇടവിട്ടുള്ള 24 സമയമേഖലകളാക്കി തിരിക്കാം. സമയമേഖലകളുടെ നിർണയത്തിന് അടിസ്ഥാനരേഖയായി പരിഗണിച്ചിട്ടുള്ളത് ഗ്രീൻവിച്ച് രേഖയാണ്. ഈ രേഖയിൽ നിന്നും കിഴക്കോട്ടു പോകുന്തോറും 10ക്ക് 4 മിനിട്ട് എന്ന ക്രമത്തിൽ സമയക്കൂടുതലും പടിഞ്ഞാറോട്ട് പോകുന്തോറും അത്രതന്നെ സമയക്കുറവും അനുഭവപ്പെടുന്നു. ഭൂമിയിൽ പൊതുവേ രേഖാംശങ്ങൾക്കിടയിലായി ഒരേ ഔദ്യോഗികസമയം അഥവാ പ്രാദേശികസമയം പാലിക്കുന്ന മേഖലയെ സമയമേഖല എന്നു പറയുന്നു.
പ്രധാന സമയമേഖലകൾ, അന്താരാഷ്ട്ര സമയക്രമത്തിൽനിന്നുമുള്ള (UTC) വ്യത്യാസമായാണ്‌ പ്രാദേശികസമയം കണക്കാക്കുന്നത്, 500px|thumb|right|മാർച്ച് 2010-ൽ ലോകത്തിലെ പ്രധാന സമയമേഖലകൾ